open-index/open-wikipedia-markdown huggingface dataset:
ഹൂളോക്ക് ഗിബൺ

ഇന്ത്യയിൽ കാണുന്ന ഒരേയൊരു ആൾക്കുരങ്ങ് ജനുസാണ് **ഹൂളോക്ക് ഗിബൺ**. ഇതിൽ രണ്ട് സ്പീഷിസുകളാണുള്ളത്. പടിഞ്ഞാറൻ ഹൂളോക്ക് ഗിബൺ (Hoolock hoolock) കിഴക്കൻ ഹൂളോക്ക് ഗിബൺ (Hoolock hoolock).

ഗിബണുകളിൽ ഏറ്റവും വലിയ രണ്ടാമത്തെ വർഗ്ഗമാണ് ഹൂളോക്ക്. 60 മുതൽ 90 സെന്റിമീറ്റർ വരെ ഉയരവും 6 മുതൽ 9 കിലോഗ്രാം വരെ ഭാരവും ഇവയ്ക്കുണ്ട്. ആണിനും പെണ്ണിനും വ്യത്യസ്ത നിറത്തോടുകൂടിയ ഇവയിൽ ആണിന് കറുപ്പ് നിറവും പ്രായപൂർത്തിയായ പെണ്ണിന് സ്വർണമഞ്ഞ കലർന്ന വെളുപ്പ് നിറവുമാണ്. വളരെ വ്യക്തമായ വെളുത്ത പുരികങ്ങളുള്ളതിനാൽ ഇതിനെ ബൈറ്റ് ബ്രൗഡ് ഗിബൺ എന്നും വിളിച്ച് വരുന്നു. ഇവയുടെ കൈകൾ കാലുകളുടേതിനേക്കാൽ ഇരട്ടി നീളമുള്ളവയാണ്. മരച്ചില്ലകളിലൂടെ സഞ്ചരിക്കുന്നതിന് ഇത് സഹായിക്കുന്നു. നിലത്ത് നടക്കുമ്പോൾ കൈകൾ തലയിൽ വച്ചാണ് നടക്കാറ്. ജീവിതകാലം മുഴുവൻ ഒരാണിന് ഒരിണയായിരിക്കും.

## അവലംബം



വർഗ്ഗം:ആൾക്കുരങ്ങുകൾ
വർഗ്ഗം:ഇന്ത്യയിലെ സസ്തനികൾ
വർഗ്ഗം:ഗിബണുകൾ
അൽ പച്ചീനോ

അക്കാദമി, ബാഫ്ത, ഗോൾഡൻ ഗ്ലോബ്, എമ്മി, സ്ക്രീൻ ആക്റ്റേഴ്സ് ഗിൽഡ് പുരസ്കാരങ്ങൾ നേടിയ ചലച്ചിത്ര നടനും സംവിധായകനുമാണ്‌ **അൽഫ്രേദോ ജെയിംസ് 'അൽ' പച്ചീനോ** (ജനനം ഏപ്രിൽ 25, 1940). എക്കാലത്തെയും മികച്ച അഭിനയശേഷിയും സ്വാധീനശക്തിയുമുള്ള നടന്മാരിലൊരാളായി ഇദ്ദേഹം അറിയപ്പെടുന്നു.
ദ ഗോഡ്ഫാദർ പരമ്പരയിലെ മൈക്കേൽ കോർലിയോൺ, സ്കാർഫേസ് എന്ന ചിത്രത്തിലെ ടോണി മൊണ്ടാന, കാർലിറ്റോസ് വേ എന്ന ചിത്രത്തിലെ കാർലിറ്റോ ബ്രിഗാന്റെ, സെന്റ് ഓഫ് എ വുമൺ എന്ന ചിത്രത്തിലെ ലെഫ്റ്റനന്റ് കേണൽ ഫ്രാങ്ക് സ്ലേഡ്, ഏഞ്ചൽസ് ഇൻ അമേരിക്ക എന്ന ചിത്രത്തിലെ റോയ് കോഹ്ൻ എന്നിവയാണ്‌ ഇദ്ദേഹത്തിന്റെ പ്രശസ്ത വേഷങ്ങൾ. 1992ൽ *സെന്റ് ഓഫ് എ വുമൺ* എന്ന ചിത്രത്തിലെ അഭിനയത്തിന്‌ മികച്ച നടനുള്ള അക്കാഡമി പുരസ്കാരം ലഭിച്ചു. ഇതിനു മുൻപ് മറ്റു വേഷങ്ങൾക്കായി 7 തവണ നാമനിർദ്ദേശം ചെയ്യപ്പെട്ടിരുന്നു.

## ആദ്യകാല ജീവിതവും വിദ്യാഭ്യാസവും
റോസ്, സാൽവതോരെ ആൽഫ്രേഡ് പച്ചീനോ എന്നീ ഇറ്റാലിയൻ അമേരിക്കൻ മാതാപിതാക്കളുടെ മകനായി അൽ പച്ചീനോ മാൻഹട്ടനിലെ ഈസ്റ്റ് ഹാർലെമിൽ ജനിച്ചു. രണ്ട് വയസ്സായപ്പോൾ മാതാപിതാക്കൾ വിവാഹമോചനം നേടി പിരിഞ്ഞു. ന്യൂ യോർക്ക് സിറ്റിയിലെ *സ്കൂൾ ഓഫ് പെർഫോമിങ്ങ് ആർട്സ്:എ ഡിവിഷൻ ഓഫ് ദ ഫിയൊറെല്ലൊ എച് ലാ ഗാർഡിയ ഹൈസ്കൂൾ ഓഫ് മ്യൂസിക് ആൻഡ് ദ ആർട്സ്* എന്ന ഔദ്യോഗിക നാമമുള്ള സ്കൂളിൽ പാസിനോ പ്രവേശനം നേടി. പിൽക്കാലത്ത് ഗോഡ്ഫാദർ II എന്ന ചിത്രത്തിൽ ഒപ്പം അഭിനയിച്ച റോബർട്ട് ഡി നിറൊയും ഇവിടെ പഠിച്ചിരുന്നു.
## അവലംബം


വർഗ്ഗം:1940-ൽ ജനിച്ചവർ
വർഗ്ഗം:ഏപ്രിൽ 25-ന് ജനിച്ചവർ
വർഗ്ഗം:ഹോളിവുഡ് ചലച്ചിത്ര നടന്മാർ
വർഗ്ഗം:അക്കാദമി പുരസ്കാരം ലഭിച്ചവർ
നിയോജക മണ്ഡലം

ഒരു സംസ്ഥാന സർക്കരിന്റെയോ കേന്ദ്രസർക്കാരിന്റെയോ ഭരണ നിർവ്വഹണാർത്ഥം ഓരോ സംസ്ഥാനങ്ങളേയും പല ഭാഗങ്ങളായി തരം തിരിച്ചിരിക്കുന്നു. ഇങ്ങനെ തിരിക്കപ്പെടുന്ന രാഷ്ട്രീയപരമായ പ്രദേശമാണ് **നിയോജക മണ്ഡലം**. ഓരോ നിയോജകമണ്ഡലത്തിനും ഒരു പ്രതിനിധി വീതം നിയമസഭയിലോ ലോകസഭയിലോ അംഗമായിരിക്കും. നിയമസഭ അംഗങ്ങളെ തിരഞ്ഞെടുക്കുന്നത് അതത് നിയമസഭാ നിയോജകമണ്ഡലങ്ങളിലെ ജനങ്ങൾ ആയിരിക്കും. ഒരു സംസ്ഥാനത്തിൻറെ ജനസംഖ്യ, ഭൂവിസ്തൃതി എന്നിവയെ ആസ്പദമാക്കിയാണ് നിയോജകമണ്ഡലങ്ങൾ നിർണ്ണയിക്കുന്നത്. ഒരു ലോകസഭാ നിയോജകമണ്ഡലത്തിൽ ഒന്നിൽ കൂടുതൽ നിയമസഭാ നിയോജകമണ്ഡലങ്ങൾ ഉണ്ടാകും. കേരളത്തിൽ ശരാശരി ഏഴ് നിയമസഭാ നിയോജകമണ്ഡലങ്ങളാണ് ഒരു ലോകസഭാ മണ്ഡലത്തിൽ ഉൾപ്പെട്ടിരിക്കുന്നത്. കേരളത്തിൽ 140 നിയോജക മണ്ഡലങ്ങളാണ് ഇന്ന് നിലവിലുള്ളത്. ഇവ ഇരുപത് ലോകസഭാ മണ്ഡലങ്ങൾക്ക് കീഴിലാണ് വരുന്നത്. 

വർഗ്ഗം:ഭരണസം‌വിധാനങ്ങൾ
ഇന്ദിരാഗാന്ധി അന്താരാഷ്ട്ര വിമാനത്താവളം

ഇന്ത്യയുടെ തലസ്ഥാനനഗരിയായ ഡെൽഹിയിലെ പ്രധാന വിമാനത്താവളമാണ് **ഇന്ദിര ഗാന്ധി അന്താരാഷ്ട്ര വിമാനത്താവളം** (ഹിന്ദി: इंदिरा गांधी अंतरराष्ट्रीय हवाई अड्डा)  മുൻ ഇന്ത്യൻ പ്രധാനമന്ത്രിയായിരുന്ന ശ്രീമതി. ഇന്ദിരാഗാന്ധിയുടെ പേരിട്ടിരിക്കുന്ന ഈ വിമാനത്താവളം, ഒരു ദിവസത്തിലെ വിമാനങ്ങളുടെ എണ്ണത്തിൽ ഇന്ത്യയിലെ ഏറ്റവും തിരക്കേറിയതും, യാത്രക്കാരുടെ ഏണ്ണത്തിൽ ഇന്ത്യയിലെ രണ്ടാമത്തെ തിരക്കേറിയ വിമാനത്താവളവും ആണ്.  ഈ വിമാനത്താവളം ഡെൽഹിയുടെയും പരിസര പ്രദേശങ്ങളായ നോയ്ഡ, ഫരീദാബാദ്, ഗുഡ്‌ഗാവ് എന്നീ നഗരങ്ങൾ അടങ്ങിയതുമായ നാഷണൽ കാപിറ്റൽ റീജിയണിലെ പ്രധാന വിമാനത്താവളമാണ്. ഇതിന്റെ പ്രവരത്തനം എയർപോർട്ട് അതോറിറ്റി ഓഫ് ഇന്ത്യക്ക് കൈമാറുന്നതു വരെ ഈ വിമാനത്താവളം പ്രവർത്തിപ്പിച്ചിരുന്നത് ഇന്ത്യൻ എയർ ഫോഴ്സ് ആയിരുന്നു. ഇതിന്റെ മുമ്പത്തെ പേര് പാലം എയർപോർട്ട് എന്നായിരുന്നു.  2008 മേയ് മാസം ഇതിന്റെ നടത്തിപ്പ് ഒരു ജോയിന്റ് വെൻചുർ ആയ ഡയൽ (DIAL) ഡെൽഹി ഇന്റർനാഷണൽ എയർ പോർട്ട് ലിമിറ്റഡ് (Delhi International Airport Limited) എന്ന കമ്പനിക്ക് കൈമാറി. ഹൈദരബാദ് ആസ്ഥാനമാക്കിയ ജി.എം.ആർ ഗ്രൂപ്പ് എന്ന കമ്പനിയും എയർപോർട്ട് അതോറിറ്റി ഓഫ് ഇന്ത്യ എന്ന കമ്പനിയും ചേർന്നതാണ് ഡയൽ. 

## ചരിത്രം
thumb| ടെർമിനൽ-2 ലെ ഡിപാർച്ചർ മേഖല
ആദ്യം പാലം എയർപോർട്ട് എന്നറിയപ്പെട്ടിരുന്ന ഈ വിമാനത്താവളം രണ്ടാം ലോകമഹായുദ്ധകാലത്ത് പണിതതാണെന്ന് കണക്കാക്കപ്പെടുന്നു. ഇതിന്റെ മേൽനോട്ടം നടത്തിയിരുന്നത് ഇന്ത്യൻ എയർ ഫോഴ്സ് ആയിരുന്നു. ആദ്യം ഇത് ഒരു സൈനിക വിമാനത്താവളമായിരുന്നു. പിന്നീട് ഇത് 1962 ൽ യാത്രക്കാരുടെ എണ്ണക്കൂടുതൽ കൊണ്ട് ഡെൽഹിയിലെ അന്നത്തെ യാത്ര വിമാനത്താവളമായിരുന്ന സഫ്ദർജംഗ് എയർപോർട്ടിൽ നിന്നും ഒരു യാത്ര വിമാനത്താവളമാക്കുകയായിരുന്നു. 
.
## ചിത്രശാല

ചിത്രം:വിമാനത്താവളത്തിനകത്തെ ബസ്സ് സർവീസുകൾ.jpg|വിമാനത്താവളത്തിനകത്തെ ബസ്സ് സർവീസുകൾ
ചിത്രം:പുറപ്പെടാൻ തയ്യാറായി നിൽക്കുന്ന ഒരു വിമാനം.jpg|പുറപ്പെടാൻ തയ്യാറായി നിൽക്കുന്ന ഒരു വിമാനം
ചിത്രം:എയർപോർട്ടിലെ ബാഗേജ് സർവീസുകൾ.jpg|എയർപോർട്ടിലെ ബാഗേജ് സർവീസുകള്
ചിത്രം:എയർപോർട്ടിനകത്തെ ബസുകൾ.jpg|എയർപോർട്ടിനകത്തെ ബസുകള്
ചിത്രം:പുറപ്പെടാൻ റൺ‌വേയിലേക്ക് നീങ്ങുന്ന ഒരു വിമാനം.jpg|പുറപ്പെടാൻ റൺ‌വേയിലേക്ക് നീങ്ങുന്ന ഒരു വിമാനം
ചിത്രം:അന്തർദേശീയ ടെർമിനൽ- ഒരു ആകാശദൃശ്യം.jpg|അന്തർദേശീയ ടെർമിനൽ- ഒരു ആകാശദൃശ്യം

## ഇത് കൂടി കാണുക
* ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക
* ഇന്ത്യയിലെ വിമാനത്താവളങ്ങളുടെ പട്ടിക

## അവലംബം


വർഗ്ഗം:ഇന്ത്യയിലെ വിമാനത്താവളങ്ങൾ
പട്ടാമ്പി കൃഷ്ണവാരിയർ

ചുമർചിത്രകലാചാര്യൻ എന്നു വിശേഷിപ്പിക്കാവുന്ന പ്രസിദ്ധനായ ചുമർചിത്രകലാകരനാണ് **പട്ടാമ്പി കൃഷ്‌ണവാരിയർ** എന്ന പട്ടാമ്പി ഓങ്ങല്ലൂർ കള്ളാടിപ്പറ്റ പിണ്ഡാലിക്കര വാരിയത്ത്‌ കൃഷ്‌ണവാരിയർ (88).

## ജീവിതരേഖ
ഗുരുവായൂർ ക്ഷേത്രം ശ്രീകോവിലിൻറെ പറിഞ്ഞാറുഭാഗത്തുള്ള ചുമർചിത്രങ്ങൾ വരയ്ക്കാൻ മമ്മിയൂർ കൃഷ്ണൻകുട്ടി നായർക്കൊപ്പം പ്രധാനമായും ഉണ്ടായിരുന്നത് പട്ടാമ്പി കൃഷ്ണവാരിയറായിരുന്നു. 1942 മുതൽ 1948 വരെയായിരുന്നു ആ രചന. 1971ൽ ഗുരുവായൂർ ക്ഷേത്രം അഗ്നിക്കിരയായപ്പോഴും 1984ൽ ചിത്രങ്ങൾ പുതുക്കി വരയ്ക്കുമ്പോഴും ചിത്രരചനയിലെ മുഖ്യ പങ്കാളിയായി കൃഷ്ണവാരിയറുണ്ടായിരുന്നു. 1989ൽ ഗുരുവായൂർ ദേവസ്വം ചുമർചിത്ര പഠനകേന്ദ്രം ആരംഭിക്കുന്ന സമയത്ത് അദ്ദേഹത്തിൻറെ സജീവസാന്നിധ്യമുണ്ടായി.

## പ്രധാനപ്പെട്ട രചനകൾ
ശരശയ്യയിൽ കിടക്കുന്ന ഭീഷ്മർ ആണ് കൃഷ്ണവാരിയറുടെ പ്രധാന ചിത്രത്തിൽ പേരെടുത്തത്.  കൂടാതെ വേട്ടയ്ക്കൊരു മകൻ, നടരാജൻ, വേണുഗോപാലം, ഗണപതി, ഗുരുവായൂരപ്പൻ, ദക്ഷിണാമൂർത്തി തുടങ്ങിയ ചിത്രങ്ങളും അദ്ദേഹം രചന നടത്തി. 

## പുരസ്കാരങ്ങൾ
*ചുമർചിത്രകലയ്‌ക്ക്‌ നൽകിയ സംഭാവന മാനിച്ച്‌ 1995 ൽ കേരള ലളിതകലാ അക്കാദമി ഫെല്ലോഷിപ്പ്‌ നൽകി ആദരിച്ചു.
*എളവള്ളി നാരായണനാചാരിയുടെ പേരിലുള്ള പുരസ്‌കാരം
*വാരിയർസമാജത്തിന്റെ കലാപ്രവീൺ അവാർഡ്
*ന്യൂ സ്‌കൂൾ ഓഫ്‌ മ്യൂറൽ ആർട്‌സ്‌ കോളേജിന്റെ വംശധാരാ പുരസ്‌കാരം

## അവലംബം

വർഗ്ഗം:ചുമർചിത്രകാരന്മാർ
ദേശീയപാത 8 (ഇന്ത്യ)

[left|thumb|[ഇന്ത്യ|ഇന്ത്യയിലെ ദേശീയ പാതകളുടെ ചിത്രം]]

ഇന്ത്യയിലെ പ്രധാന നഗരങ്ങളായ ഡെൽഹിയും മുംബൈയും തമ്മിൽ ബന്ധിപ്പിക്കുന്ന പ്രധാ‍ന റോഡ് മാർഗ്ഗമാണ് **ദേശീയ പാത 8**. ഇന്ത്യയിലെ പ്രധാന നഗരങ്ങളായ ഗാന്ധിനഗർ, ജയ്പൂർ, അഹമ്മദാ‍ബാദ്, വഡോദര എന്നിവടങ്ങളിൽക്കൂടി ഇത് കടന്നു പോകുന്നു. 

സുവർണ്ണ ത്രികോണപാതയുടെ ഭാഗമായി ഈ പദ്ധതി നാഷണൽ ഹൈവേസ് അതോറിറ്റി ഓഫ് ഇന്ത്യ ഏറ്റെടുത്തിരിക്കുന്നു. ഇതിന്റെ ആദ്യഭാഗം പണിതീർന്നുകഴിഞ്ഞു.

## Important cities

* ഡെൽഹി
* ഗുഡ്ഗാവ്
* ജയ്പൂർ
* അജ്മേർ
* ചിത്തോഡ ഗഡ്
* ഉദയ്‌പൂർ
* ഗാന്ധിനഗർ
* അഹമ്മദാബാദ്
* വഡോദര
* സൂരത്ത്
* ശില്വാസ
* മുംബൈ
## ചിത്രശാല

Image:Delhi-Gurgaon Airport Expressway, 2007.jpg| Delhi-Gurgaon Expressway as a part of NH 8
ചിത്രം:Nh8-gurgaon express way.jpg | ഗുഡ്ഗാവിൽ 32-മൈൽ‌സ്റ്റോണിൽ നിന്നുള്ള ദൃശ്യം
പ്രമാണം:NH 8 - a view from Rajastan.jpg|ഹരിയാണ അതിർത്തിക്കടുത്തായി രാജസ്ഥാനിൽ നിന്നുള്ള ചിത്രം
File:View from Delhi-Jaipur Highway.JPG|ദേശീയപാത 8-നരികിൽ നിന്നുള്ള ഒരു ദൃശ്യം (രാജസ്ഥാനിൽ നിന്നും)


## പുറത്തേക്കുള്ള കണ്ണികൾ
*എൻ. എച്ച് - 8

വർഗ്ഗം:ഇന്ത്യയിലെ ദേശീയപാതകൾ
ഡെൽഹി കന്റോൺ‌മെന്റ് ബോർഡ്

ഇന്ത്യയുടെ തലസ്ഥാനനഗരിയായ ഡെൽഹിയുടെ ഭരണ നടത്തിപ്പ് സ്ഥാപനങ്ങളിൽ ഒന്നാണ്  **ഡെൽഹി കന്റോൺ‌മെന്റ് ബോർഡ്**. ഇതിന്റെ ചെറുരൂപമായി **ഡെൽഹി കാന്റ്** എന്നറിയപ്പെടുന്നു. 2001 ലെ ജനസംഖ്യാ കണക്ക് പ്രകാരം ഇതിന്റെ കീഴിലുള്ള ജനസംഖ്യ 124,452 ആണ്. 
ഇതിന്റെ സ്ഥാപനം ചെയ്തത് ബ്രിട്ടീഷ് ഇന്ത്യൻ ആർമിയാ‍ണ്.

## സ്ഥിതിവിവരകണക്കുകൾ
2001 ലെ ജനസംഖ്യാ കണക്കെടുപ്പ് പ്രകാരം ജൻസംഖ്യ  124,452. ഇതിൽ പുരുഷ വിഭാഗം 61%, സ്ത്രീ ശതമാനം 39% വും ആണ്. ശരാശരി സാക്ഷരത നിരക്ക് 77%. ഇതിൽ പുരുഷ സാക്ഷരത നിരക്ക് 83% വും  സ്ത്രീ സാക്ഷരത നിരക്ക്  68% വും ആണ്. ഇവിടുത്തെ 12%  ജനസംഖ്യ 6 വയസ്സിൽ താഴെ ഉള്ളവരാണ്. 

## അവലംബം
അബ്ദുൽ കരീം ഖതീബ്

മൊറോക്കോയിലെ ഇസ്ലാമിക പ്രസ്ഥാനമായ *ജസ്റ്റിസ് ആൻറ് ഡവലപ്മെൻറ് പാർട്ടി* സ്ഥാപകനും സ്വാതന്ത്ര്യ സമര പോരാളിയുമായിരുന്നു ഡോ. **അബ്ദുൽ കരീം അൽഖത്വീബ്**. 2008 സെപ്റ്റംബർ27ന് (റമദാൻ27) 87-ം വയസിൽ മൊറോക്കൻ തലസ്ഥാനമായ റബാത്വിലായിരുന്നു അന്ത്യം. 

### '''ജനനം, പഠനം'''
1921 മാർച്ച് രണ്ടിന് അൽജദീദ: പട്ടണത്തിൽ വിവർത്തകനായ ഉമർ അൽഖത്വീബിൻറെയും മർയം അൽകബ്ബാസ്വിൻറെയും മകനായി ജനിച്ച അബ്ദുൽ കരീം ചെറുപ്പത്തിൽ തന്നെ സാമൂഹ്യരംഗത്ത് സജീവമായി. 19-ം വയസിൽ സ്കൗട്ട് കൂട്ടായ്മക്ക് രൂപം നൽകി. അൾജിയേഴ്സിൽ നാല് വർഷം കൊണ്ട് മെഡിസിൻ പൂർത്തിയാക്കിയ അദ്ദേഹം സിർബോനിലെ മെഡിക്കൽ കോളജിലേക്ക് മാറി. 1951ൽ പാരീസിൽ നിന്ന് മടങ്ങിയെത്തിയ അദ്ദേഹം മൊറോക്കോയിലെ ആദ്യത്തെ സർജനായി മാറി. 

### '''പ്രവർത്തനരംഗം'''
1952ൽ അധിനിവേശശക്തികളുടെ നിഷ്ഠൂരകൃത്യങ്ങൾക്ക് സാക്ഷിയായ ഡോ.ഖതീബ് ദേശീയ സ്വാതന്ത്ര്യ സമരരംഗത്ത് ശ്രദ്ധകേന്ദ്രീകരിച്ചു. ആക്രമണങ്ങളിൽ പരിക്കേൽക്കുന്ന നാട്ടുകാർക്ക് പള്ളിയിൽ സജ്ജീകരിച്ച താൽകാലിക ആശുപത്രിയിൽ അദ്ദേഹം ചികിത്സ നൽകി. ദേശീയ പോരാളികൾക്ക് വേണ്ടി പണംപിരിച്ച അദ്ദേഹം സമാനചിന്താഗതിക്കാരുമായി ചേർന്ന് വിമോചന സൈന്യത്തിന് രൂപം നൽകി. അധിനിവേശശക്തികളെ തുരത്താൻ സായുധപോരാട്ടം മാത്രമാണ് പോംവഴിയെന്ന കണക്കുകൂട്ടലിൽ നിന്നാണ് *തത് വാൻ സമിതി*യെന്ന പേരിൽ സേന രൂപവത്കരിച്ചത്. ഇത് അധിനിവേശവിരുദ്ധ പോരാട്ടത്തിൽ വഴിത്തിരിവായി. 

ഐക്യരാഷ്ട്രം എന്ന ലക് ഷ്യത്തോടെ അൽജീരിയയിലെ അധിനിവേശവിരുദ്ധ പോരാളികളുമായി യോജിച്ച പ്രവർത്തനം കാഴ്ചവെച്ചെങ്കിലും സ്വാതന്ത്ര്യാനന്തരം ഇരുരാജ്യങ്ങളിലും മേൽക്കൈ നേടിയവർ പ്രാദേശികദേശീയതയിൽ ഊന്നിയത് ലക്‌ഷ്യം അസാധ്യമാക്കി. 
 
### '''ജനാധിപത്യപോരാട്ടം'''
സ്വാതന്ത്ര്യാനന്തരം രാജ്യത്ത് രാഷ്ട്രീയവൈവിധ്യം നിലനിൽക്കണമെന്നായിരുന്നു അബ്ദുൽ കരീമിൻറെ നിലപാട്. 1957ൽ അദ്ദേഹം സ്ഥാപിച്ച പോപുലർ മൂവ്മെൻറ് ആ ദിശയിലുള്ള പരീക്ഷണമായിരുന്നു. 1063ൽ മൊറോക്കൻ ചരിത്രത്തിലെ പ്രഥമ പാർലമെൻറിൽ സ്പീക്കർ പദവി അലങ്കരിച്ച ഖതീബ് ആഫ്രിക്കൻ കാര്യം, ആരോഗ്യ വകുപ്പുകളിൽ മന്ത്രിയായിരുന്നു. `65 ജൂൺ ഏഴ് വരെ സ്പീക്കർ പദവിയിൽ തുടർന്നു. എന്നാൽ 1965ൽ മൊറോക്കോയിൽ പാർലമെൻറ് പിരിച്ചുവിട്ട് അടിയന്തരാവസ്ഥ പ്രഖ്യാപിച്ചു. തൻറെ പിന്തുണയുള്ള സർക്കാരിൻറെ ഈ സ്വേച്ഛാധിപത്യ നടപടിക്കെതിരെ സമരം പ്രഖ്യാപിച്ച അദ്ദേഹം *പോപുലർ ഡെമോക്രാറ്റിക് കോൺസ്റ്റിറ്റ്യൂഷനൽ മൂവ്മെൻറിന്* രൂപംനൽകി. തുടർന്ന് പ്രഹസനമെന്നോണം നടന്ന നിരവധി തെരഞ്ഞെടുപ്പുകൾ പാർട്ടി ബഹിഷ്കരിച്ചു.

ഇസ്ലാമികലോകത്തിൻറെ നീറുന്ന പ്രശ്നങ്ങളിലേക്ക് കണ്ണോടിച്ച ഡോ.ഖതീബ് ഫലസ്തീൻ,അഫ്ഗാൻ,ബോസ്നിയ തുടങ്ങിയ നാടുകളിലെ അധിനിവേശവിരുദ്ധസമരങ്ങൾക്ക് ആളും അർത്ഥവും നൽകി സഹായിച്ചു.
 
*അമ്പതുകളിലും മറ്റും ഈജിപ്തിലെ ബ്രദർഹുഡ് നേതാക്കളുമായി ബന്ധം പുലർത്തിയ അദ്ദേഹം 1973ൽ പാർട്ടിയുടെ പേര് *അന്നഹ്ദ* എന്ന് പുനർനാമകരണം ചെയ്യാൻ ശ്രമിച്ചെങ്കിലും എതിരാളികളുടെ കുതന്ത്രങ്ങൾ മൂലം സാധിച്ചില്ല. തൊണ്ണൂറുകളുടെ ആരംഭത്തിൽ പോപുലർ ഡെമോക്രാറ്റിക് കോൺസ്റ്റിറ്റ്യൂഷനൽ മൂവ്മെൻറ്, പ്രവർത്തനാനുമതി ലഭിക്കാതെ ഉഴറിയ ഇസ്ലാമിക കക്ഷികളായ ഇസ്ലാമിക് ഫ്യൂച്ചർ ലീഗ്, അൽഇസ് ലാഹ് മൂവ്മെൻറ് എന്നിവയെകൂടി ചേർത്ത് പാർട്ടി വിപുലീകരിച്ചു. ഇതോടെ ശക്തി പ്രാപിച്ച പാർട്ടി 1997ലെ തെരഞ്ഞെടുപ്പിൽ പന്ത്രണ്ടും *ജസ്റ്റിസ് ആൻറ് ഡവലപ്മെൻറ് പാർട്ടി* എന്ന പേര് സ്വീകരിച്ച ശേഷം 2002ൽ നാല്പത്തിരണ്ടും സീറ്റ് നേടി.

## അവലംബം
* http://www.ikhwanonline.com

വർഗ്ഗം:1921-ൽ ജനിച്ചവർ
വർഗ്ഗം: 2008-ൽ മരിച്ചവർ
വർഗ്ഗം:മാർച്ച് 2-ന് ജനിച്ചവർ
വർഗ്ഗം:സെപ്റ്റംബർ 27-ന് മരിച്ചവർ
പൈറേറ്റ്സ് ഓഫ് ദ കരീബിയൻ: ദ കഴ്സ് ഓഫ് ദ ബ്ലാക്ക് പേൾ

***പൈറേറ്റ്സ് ഓഫ് ദ കരീബിയൻ: ദ കഴ്സ് ഓഫ് ദ ബ്ലാക്ക് പേൾ*** 2003-ൽ പുറത്തിറങ്ങിയ ഒരു ഹോളിവുഡ് ചലച്ചിത്രമാണ്. ഡിസ്നി തീം പാർക്കുകളിലെ പൈറേറ്റ്സ് ഓഫ് ദ കരീബിയൻ റൈഡുകളാണ് ഇതിന് ആധാരം.മുഖ്യ കഥാപാത്രമായ  ക്യാപ്റ്റൻ ജാക്ക് സ്പാരോയെ അവതരിപ്പിച്ച ജോണി ഡെപ്പിന്റെ അഭിനയം ഏറെ പ്രകീർത്തിക്കപ്പെട്ടു. 

## ഇതിവൃത്തം
ബ്ലാക്ക് പേൾ എന്ന കപ്പലിന്റെ ക്യാപ്റ്റൻ ഹെക്ടർ ബാർബോസയും(ജഫ്രി റഷ്) സംഘവും ഒരു ആസ്ടെക് നിധി സ്വന്തമാക്കുന്നതിനിടെ ശപിക്കപ്പെടുന്നു.തുടർന്ന് ശാപം ഒഴിവാക്കാൻ ബാർബോസ്സ ശ്രമിക്കുന്നു.ഇതിനിടയിൽ ബാർബോസ്സയൊടെ കയ്യിലകപ്പെടുന്ന എലിസബത്ത് സ്വാനിനെ(കെയ്റ നൈറ്റ്‌ലി) രക്ഷിക്കാനായി കാമുകൻ വിൽ ടേണർ (ഒർളാന്റോ ബ്ലൂം) തടവിൽ കഴിയുന്ന കടൽകൊള്ളക്കാരനായ ക്യാപ്റ്റൻ ജാക്ക് സ്പാരോയുടെ(ജോണി ഡെപ്പ്) സഹായം തേടുന്നു.സഹായം വാഗ്ദാനം ചെയ്ത ജാക്കിനു തന്റേതായ ലക്ഷ്യങ്ങളുണ്ട്.തുടർന്നു നടക്കുന്ന സംഭവങ്ങൾ രസകരമായി ചിത്രത്തിൽ  ആവിഷ്കരിച്ചിരിക്കുന്നു.

## നിർമ്മാണം
ഗോർ വെർബെൻസ്ക്കി ആണ് ചിത്രം സം‌വിധാനം ചെയ്തിരിക്കന്നത്. ജെറി ബ്രക്ക്‌ഹെയ്മർ ആണ് നിർമാതാവ്. വാൾട്ട് ഡിസ്നി പിക്ച്ചേഴ്സിന്റെ ചിത്രങ്ങളിൽ എം.പി.എ.എ-യിൽ നിന്നും പിജി-13 റേറ്റിങ് ലഭിച്ച ആദ്യ ചിത്രമാണിത്. 2003 ജൂൺ 28-ന് കാലിഫോർണിയയിലെ ഡിസ്നിലാന്റ് റിസോർട്ടിൽവച്ച് ചിത്രത്തിന്റെ ആദ്യ പ്രദർശനം നടന്നു. 

## സ്വീകരണം
തികച്ചും അപ്രതീക്ഷിതമായ ഒരു വിജയമാണ് ചിത്രം നേടിയത്. മിക്ക നിരൂപകരിൽ നിന്നും നല്ല അഭിപ്രായങ്ങൾ നേടിയ ഈ ചിത്രം ലോകവ്യാപകമായി 65.4 കോടി ഡോളറാണ് കൊയ്തത്. മികച്ച നടൻ അടക്കം (ജോണി ഡെപ്പ്) 5 ഓസ്കാർ പുരസ്കാര നാമനിർദ്ദേശങ്ങൾ ചിത്രത്തിന് ലഭിച്ചു.

## പിന്തുടർച്ച
ഇതിന്റെ പിൻഗാമികളായി ഡെഡ് മാൻസ് ചെസ്റ്റ്, അറ്റ് വേൾഡ്സ് എൻഡ് ,ഓൺ സ്ട്രെയിഞ്ചർ ടൈഡ്സ് എന്നീ ചിത്രങ്ങളും പുറത്തിറങ്ങി.

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:2003-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ

## പുറത്തേക്കുള്ള കണ്ണികൾ
*
റിപ്പബ്ലിക് ദിനം (ഇന്ത്യ)

ഇന്ത്യ ബ്രിട്ടീഷ് ഭരണത്തിൽ നിന്നും മോചിതമായി ഒരു പരമോന്നത  രാജ്യമായതിന്റെ ഓർമ്മക്കായി ജനുവരി 26 ന് ആഘോഷിക്കുന്നതിനെയാണ് **റിപ്പബ്ലിക് ദിനം**എന്നറിയപ്പെടുന്നത്. ഇന്ത്യയിലെ ദേശീയ അവധി ദിവസങ്ങളിൽ ഒന്നാണ് ജനുവരി 26.

## ചരിത്രം
1947 ഓഗസ്റ്റ് 15 ന് ഇന്ത്യക്ക് സ്വാതന്ത്ര്യം ലഭിച്ചെങ്കിലും ഇന്ത്യയുടെ പരമോന്നത ഭരണ ഘടന നിലവിൽ വന്നത് 1950 ജനുവരി 26 നാണ്.  1947 മുതൽ 1950 വരെയുള്ള കൈമാറ്റ കാലയളവിൽ ജോർജ്ജ് നാലാമനായിരുന്നു ഇന്ത്യയുടെ ഭരണ തലവൻ. ആ കാലഘട്ടത്തിലെ ഗവർണർ ജനറൽ സി. രാ‍ജഗോപാലാചാരി ആയിരുന്നു. 1950 ജനുവരി 26 ന് ഡോ. രാജേന്ദ്രപ്രസാദ് ഇന്ത്യയുടെ ആദ്യത്തെ രാഷ്ട്രപതിയായി തെരെഞ്ഞെടുക്കപ്പെട്ടു.

ഡോ. ബാബാ സാഹേബ് അംബേദ്കർ ചെയർമാനായ ഡ്രാഫ്റ്റിംഗ് കമ്മിറ്റിയാണ് ഭരണ ഘടന തയ്യാറാക്കിയത്. ബ്രീട്ടീഷുകാരുടെ ഗവൺമെൻറ് ഓഫ് ഇന്ത്യ ആക്ടിനെ (1935) പിൻവലിച്ച് 1950 ജനുവരി 26ന് ഇന്ത്യയുടെ ഭരണഘടന രാജ്യമെമ്പാടും നിലവിൽ വന്നു. ഇന്ത്യയുടെ പരമോന്നത ഭരണഘടന നിലവിൽ വന്നതിൻറെ ഓർമ്മക്കായാണ് ജനുവരി 26 രാജ്യം റിപ്പബ്ലിക് ദിനമായി ആഘോഷിക്കുന്നത്.

## ആഘോഷങ്ങൾ
ഈ ദിവസത്തിന്റെ പ്രാധാന്യം നിലനിർത്താൻ എല്ലാ വർഷവും ഇന്ത്യയുടെ തലസ്ഥാനമായ ന്യൂ ഡൽഹിയിൽ വൻ സൈനിക പരേഡുകളും സാംസ്കാരിക പരിപാടികളും നടത്തപ്പെടുന്നു. സൈനിക പരേഡ് രാഷ്ട്രപതി ഭവനിൽ തുടങ്ങി രാജ്‌പഥിൽ കൂടി ചരിത്ര പ്രസിദ്ധമായ ചെങ്കോട്ടയിൽ ചെന്ന് ചേർന്ന് അവസാനിക്കുന്നു. ഇന്ത്യയുടെ മൂന്ന് സേനകളായ കരസേന, നാവികസേന, വ്യോമസേന എന്നിവരുടെ സൈനികർ അവരുടെ മുഴുവൻ ഔദ്യോഗിക വേഷത്തിൽ ഈ ദിവസം പരേഡ് നടത്തുന്നു. ഇന്ത്യൻ സൈന്യത്തിന്റെ പരമോന്നത നേതാവായ രാഷ്ട്രപതി ഈ സമയം ഇതിന്റെ സല്യൂട് സ്വീകരിക്കുന്നു. ഇതു കൂടാതെ ഇന്ത്യയുടെ സാംസ്കാരിക വൈവിധ്യം കാണിക്കുന്ന ഒരു പാട് കാഴ്ചകളും ഈ പരേഡിൽ പ്രദർശിപ്പിക്കപ്പെടുന്നു. കൂടാതെ ഇന്ത്യൻ വ്യോമസേനയുടെ വിമാന സൈനിക പ്രദർശനങ്ങളും ഈ ദിവസം നടക്കുന്നു.

ഡൽഹി കൂടാതെ എല്ലാ സംസ്ഥാന തലസ്ഥാനങ്ങളിലും അതത് സംസ്ഥാനത്തെ ഗവർണർമാർ പതാക ഉയർത്തുകയും ചെയ്യുന്നു.

### റിപ്പബ്ലിക് ദിന പരേഡ്
[thumb|250px|2004 ലെ പരേഡിൽ [അഗ്നി-2 മിസൈൽ.]]
thumb|250px|right|<center> ഇന്ത്യൻ വ്യോമസേനയുടെ പ്രകടനം

 

## പ്രധാന അതിഥി

എല്ലാ റിപ്പബ്ലിക് ദിവസത്തിലും മറ്റു രാജ്യങ്ങളിൽ നിന്നുള്ള ഓരോ പ്രധാന വ്യക്തികൾ ഡെൽഹിയിൽ നടക്കുന്ന പരേഡിൽ അതിഥികൾ ആകാറുണ്ട്.

## പുറത്തേക്കുള്ള കണ്ണികൾ
* Webcast of Republic day parade

## അവലംബം

വർഗ്ഗം:ഇന്ത്യയിലെ വിശേഷദിനങ്ങൾ
വർഗ്ഗം:ഇന്ത്യാചരിത്രം
ഇന്റർസ്റ്റേറ്റ് 95

അമേരിക്കൻ ഐക്യനാടുകളുടെ കിഴക്കൻ തീരദേശത്തെ ഒരു പ്രധാന ദേശീയപാതയാണ്‌ **ഇന്റർസ്റ്റേറ്റ് 95** എന്ന **ഐ-95**. അറ്റ്ലാന്റിക്ക് സമുദ്രത്തിനു സമാന്തരമായി മെയ്ൻ മുതൽ ഫ്ലോറിഡ വരെ നീണ്ടു കിടക്കുന്ന ഈ ദേശീയപാത അമേരിക്കയുടെ കിഴക്കൻ തീരത്തെ പ്രധാന ജനവാസകേന്ദ്രങ്ങളിലൂടെ കടന്നു പോകുന്നു. ഈ വഴിയിലുള്ള പ്രധാന സ്ഥലങ്ങൾ ബോസ്റ്റൺ, ന്യൂയോർക്ക് നഗരം, ഫിലഡെൽഫിയ, ബാൾട്ടിമോർ, വാഷിങ്ടൺ, ഡി.സി., മയാമി എന്നിവയാണ്‌

## അവലംബം


വർഗ്ഗം:ദേശീയപാതകൾ
ആനന്ദഭൈരവി (വിവക്ഷകൾ)

**ആനന്ദഭൈരവി** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*ആനന്ദഭൈരവി (രാഗം)
*ആനന്ദഭൈരവി (ചലച്ചിത്രം)
*ആനന്ദഭൈരവി (തെലുങ്ക് ചലച്ചിത്രം)
## അവലംബം
ആനന്ദഭൈരവി (ചലച്ചിത്രം)

ജയരാജ് സം‌വിധാനം ചെയ്ത് 2007-ൽ പുറത്തിറങ്ങിയ മലയാളചലച്ചിത്രമാണ് **ആനന്ദഭൈരവി**. കഥകളി, ശാസ്ത്രീയ സംഗീതം എന്നിവയ്ക്ക് പ്രാധാന്യം നൽകിയിരിക്കുന്ന ഒരു ചിത്രമാണിത്. ഈ ചിത്രത്തിൽ സായികുമാറും ദേവദാസും അഭിനയിച്ചു.

## കഥാസംഗ്രഹം
ശാസ്ത്രീയ സംഗീതത്തിൻറെ അസാമാന്യമായ പാടവം ചെറുപ്പത്തിലെ പ്രകടിപ്പിക്കുന്ന അപ്പുവെന്ന കുട്ടിയുടെ(ദേവദാസ്) കഥയാണ് ആന്ദഭൈരവി.  കഥകളി നടനായ അച്ഛൻറെ(സായി കുമാർ) മകനായി ജനിച്ച അപ്പു തൻറെ കഴിവുകൾകൊണ്ട് അച്ഛൻറെ പ്രതീക്ഷകൾക്കും അപ്പുറത്തേക്ക് വളരുന്നതും തുടർന്നുള്ള സംഭവങ്ങളുമാണ് സിനിമയിൽ കാണിച്ചിരിക്കുന്നത്.

## അഭിനേതാക്കൾ
* സായി കുമാർ
* മാസ്റ്റർ ദേവദാസ്
* കെ.പി.എ.സി ലളിത
* ബാബു നമ്പൂതിരി
* ശ്രീബാല
* എം.എം. രാമചന്ദ്രൻ

## പുരസ്കാരങ്ങൾ‍
* മികച്ച രണ്ടാമത്തെ നടനുള്ള 2006 ലെ സംസ്ഥാന ചലച്ചിത്ര അവാർഡ് സായികുമാറിന് ലഭിച്ചു.

## അവലംബം

## പുറത്തേക്കുള്ള കണ്ണികൾ
* http://www.imdb.com/title/tt0463412/ ഇൻറെർനെറ്റ് മൂവി ഡാറ്റാബേസ്

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയരാജ് സംവിധാനം ചെയ്ത ചലച്ചിത്രങ്ങൾ
മാർ അത്തനേഷ്യസ് കോളേജ് ഓഫ് എഞ്ചിനീയറിങ്, കോതമംഗലം

കോതമംഗലത്തു സ്ഥിതി ചെയ്യുന്ന എൻജിനീയറിങ് കോളേജാണ്‌ **മാർ അത്തനേഷ്യസ് കോളേജ് ഓഫ് എൻജിനീയറിങ്**. മെയ്സ്(MACE) എന്ന ചുരുക്കപ്പേരിലും ഇത് അറിയപ്പെടുന്നു. 1961ൽ ആരംഭിച്ച ഈ സ്ഥാപനം എ.ഐ.സി.ടി.ഇ യുടെ അംഗീകാരം നേടിയതാണ്‌. മഹാത്മാ ഗാന്ധി യൂണിവേഴ്സിറ്റിയുടെ കീഴിലാണ്‌ ഈ കോളേജ് പ്രവർത്തിക്കുന്നത്.

## കൂടുതൽ വിവരങ്ങൾ
*മാർ അത്തനേഷ്യസ് കോളേജ് ഓഫ് എൻജിനീയറിങ് ഹോം പേജ്
*പൂർ‌വ്വ വിദ്യാർത്ഥി സംഘം ഹോം പേജ് 

വർഗ്ഗം:കേരളത്തിലെ എഞ്ചിനീയറിങ് കോളേജുകൾ
വർഗ്ഗം:എറണാകുളം ജില്ലയിലെ കലാലയങ്ങൾ
വർഗ്ഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:എറണാകുളം ജില്ലയിലെ സ്വകാര്യ എഞ്ചിനീയറിങ്ങ് കോളേജുകൾ
വർഗ്ഗം:കേരള സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
പൈറേറ്റ്സ് ഓഫ് ദ കരീബിയൻ: ഡെഡ് മാൻസ് ചെസ്റ്റ്

2006-ൽ പുറത്തിറങ്ങിയ ഒരു ഹോളിവുഡ് ചലച്ചിത്രമാണ് ***പൈറേറ്റ്സ് ഓഫ് ദ കരീബിയൻ: ഡെഡ് മാൻസ് ചെസ്റ്റ്***. പൈറേറ്റ്സ് ഓഫ് ദ കരീബിയൻ ചലച്ചിത്ര പരമ്പരയിലെ രണ്ടാമത്തെ ചിത്രമാണിത്. ഗോർ വെർബിൻസ്‌കി സം‌വിധാനവും ടെഡ് എലിയട്ട്, ടെറി റൊസായിയോ എന്നിവർ തിരക്കഥാ രചനയും നിർവഹിച്ചിരിക്കുന്നു. ജെറി ബ്രക്ക്‌ഹെയ്മർ ആണ് നിർമാതാവ്. നാല് ഓസ്കർ നാമനിർദ്ദേശങ്ങൾ ലഭിച്ച ചിത്രം മികച്ച വിഷ്വൽ എഫക്ട്സിനുള്ള ഓസ്കർ നേടുകയും ചെയ്തു. 

## ഇതിവൃത്തം
ഒന്നാം സിനിമ അവസാനിക്കുന്നിടത്തുനിന്നാണ് ഈ സിനിമയുടെ കഥ ആരംഭിക്കുന്നത്. ജാക്ക് സ്പാരോയ്ക്ക് വേണ്ടി ബ്ലാക്ക് പേൾ എന്ന കപ്പൽ കടലിൽ നിന്ന് ഉയർത്തികൊടുത്തത് ഡേവി ജോൺസായിരുന്ന.13 വർഷം അതിന്റെ ക്യാപ്റ്റനായിരുന്നതിനുശേഷം ഡേവി ജോൺസിന്റെ കപ്പലിൽ ജോലി ചെയ്യാനെത്തണമെന്നായിരുന്നു കരാർ. എന്നാൽ ഡേവി ജോൺസ് അനുവദിച്ചസമയത്തിൽ രണ്ടു വർഷം മാത്രമേ ജാക്ക് സ്പാരോ ക്യാപ്റ്റനായിരുന്നുള്ളു.ജാക്ക് സ്പാരോ മടങ്ങിവരാത്തതിനാൽ അയാളെ പിടികൂടാൻ ഡേവി ജോൺസ് ക്രാക്കൻ എന്ന ഭീകരജീവിയെ അയക്കുന്നു .ഡേവി ജോൺസുമായുള്ള കടബാദ്ധ്യത തീർക്കാൻ സമയമായെന്ന് ക്യാപ്റ്റൻ ജാക്ക് സ്പാരോ മനസ്സിലാക്കുന്നു. ഡേവി ജോൺസിനെ കൊല്ലാൻ അയാൾ ഒരു പെട്ടിയിൽ സൂക്ഷിച്ച ഹൃദയം കണ്ടെത്തണമെന്ന് ജാക്ക് സ്പാരോ മനസ്സിലാക്കുന്നു.സ്പാരോയെ മരണശിക്ഷയിൽ നിന്നും രക്ഷപ്പെടുത്തിയതിന് വിൽ ടേണറും എലിസബത്ത് സ്വാനും പിടിക്കപ്പെടുന്നു.ഡേവി ജോൺസിനെ നിയന്ത്രിച്ച് അതു വഴി കടലിലെ വ്യാപാരം നിയന്ത്രിക്കണമെന്ന ലക്ഷ്യവുമായി ഈസ്റ്റ് ഇന്ത്യാ കമ്പനിയും രംഗത്തുണ്ട്.

## സ്വീകരണം
2005-ൽ ഈ ചിത്രവും പരമ്പരയിലെ മൂന്നാം ചിത്രവും തുടർച്ചയായാണ് ചിത്രീകരിക്കപ്പെട്ടത്. ഓസ്ട്രേലിയ, യുണൈറ്റഡ് കിങ്ഡം എന്നിവിടങ്ങളിൽ ജൂലൈ 6, 2006-നും, യുണൈറ്റഡ് സ്റ്റേറ്റ്സ്, കാനഡ എന്നിവിടങ്ങളിൽ ജൂലൈ 7, 2006-നും പുറത്തിറങ്ങി. നിരൂപകരിൽ നിന്നും സമ്മിശ്ര പ്രതികരണമാണ് ഉണ്ടായത്. എന്നാൽ ബോക്സ് ഓഫീസിൽ വൻ വിജയമാണ് ചിത്രം നേടിയത്. ടൈറ്റാനിക്, ദ ലോർഡ് ഓഫ് ദ റിങ്സ്: ദ റിട്ടേൺ ഓഫ് ദ കിങ് എന്നിവക്ക് ശേഷം ലോകവ്യാപകമായി 100 കോടി ഡോളർ നേടുന്ന ആദ്യ ചിത്രമായി ഇത്.

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ

## പുറത്തേക്കുള്ള കണ്ണികൾ
*
കുന്ദമംഗലം നിയമസഭാമണ്ഡലം

കോഴിക്കോട് ജില്ലയിലെ കോഴിക്കോട് താലൂക്കിലെ കുന്ദമംഗലം, ഒളവണ്ണ, ചാത്തമംഗലം, മാവൂർ, പെരുവയൽ, പെരുമണ്ണ എന്നീ ഗ്രാമപ്പഞ്ചായത്തുകൾ ഉൾപ്പെട്ടതാണ്‌ **കുന്ദമംഗലം നിയമസഭാമണ്ഡലം**. പി.ടി.എ. റഹീം ആണ്‌ 2011 മുതൽ ഈ മണ്ഡലത്തെ പ്രതിനിധീകരിക്കുന്നത്.

{
  "type": "ExternalData",
  "service": "geoshape",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P7938 wd:Q13111313 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}

## 2008-ലെ നിയമസഭാമണ്ഡല പുനർനിർണ്ണയത്തിനു മുൻപ്
കോഴിക്കോട് ജില്ലയിലെ കുന്ദമംഗലം, കുരുവട്ടൂർ, ചാത്തമംഗലം, മാവൂർ, പെരുവയൽ, പെരുമണ്ണ, മുക്കം എന്നീ ഗ്രാമപ്പഞ്ചായത്തുകൾ ഉൾപ്പെട്ടതായിരുന്നു കുന്ദമംഗലം നിയമസഭാമണ്ഡലം. 

## പ്രതിനിധികൾ

* 2011 - പി.ടി.എ. റഹീം.

*2006 - യു.സി രാമൻ - സ്വതന്ത്രൻ (SC)

*2001 - 2006 യു.സി രാമൻ. 

*1996 - 2001 സി. പി. ബാലൻവൈദ്യർ .

*1991-1996 സി. പി. ബാലൻവൈദ്യർ . 

*1987-1991 സി. പി. ബാലൻവൈദ്യർ . 

*1982-1987 കെ.പി രാമൻ.

*1980-1982 കെ. പി രാമൻ . 

*1977-1979 കെ. പി രാമൻ. 

*1970 - 1977 പി. വി. എസ് മുസ്തഫ പൂക്കോയ തങ്ങൾ 

*1970 - 1977 വി. കുട്ടികൃഷ്ണൻ നായർ 

*1960-1964 ലീല ദാമോദരമേനോൻ. 

*1957-1959 ലീല ദാമോദരമേനോൻ. 

## തിരഞ്ഞെടുപ്പുഫലങ്ങൾ

### 1977 മുതൽ 2001 വരെ
1977 മുതലുള്ള തിരഞ്ഞെടുപ്പുഫലങ്ങൾ. 

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ഹലോ വേൾഡ് (കമ്പ്യൂട്ടർ പ്രോഗ്രാം)

*Hello World!* എന്ന് പ്രിന്റ് ചെയ്യുന്ന ഒരു കമ്പ്യൂട്ടർ പ്രോഗ്രാമാണ് **ഹലോ വേൾഡ് പ്രോഗ്രാം**. മിക്കപോഴും ഒരു പ്രോഗ്രാമിങ് ഭാഷ പഠിപ്പിക്കുന്നതിനായി ആദ്യം ചെയ്യിക്കുന്നത് ഹലോ വേൾഡ്" പ്രോഗ്രാമാണ്. ആ പ്രോഗ്രാമിങ് ഭാഷയിലെ ഏറ്റവും എളുപ്പമേറിയ പ്രോഗ്രാമായിരിക്കും അത്.
[thumb|right|ഒരു [Graphical user interface|GUI "ഹലോ വേൾഡ്" പ്രോഗ്രാം, പേൾ പ്രോഗ്രമിങ് ഭാഷയിൽ എഴുതപ്പെട്ടത്]]

## ഉദ്ദേശം
പല പ്രോഗ്രാമർമാരും ആദ്യം പഠിക്കുന്ന പ്രോഗ്രാമാണ് "ഹലോ വേൾഡ്".

## ചരിത്രം
1974-ൽ, ബെൽ ലാബോററ്ററിയുടെ ബ്രയൻ കാർണിഗൻ എഴുതിയ പ്രോഗ്രാമിങ് ഇൻ സി:എ ട്യൂട്ടോറിയൽ എന്ന പുസ്തകത്തിലാണ് ആദ്യം പ്രത്യക്ഷപ്പെട്ടത്.

`
 main() {
        printf("hello, world");
 }`

ഡെബിയൻ ലിനക്സ് വിതരണത്തിലും, ഉബുണ്ടു ലിനക്സ് വിതരണത്തിലും എ.പി.റ്റിയില ""apt-get install hello"" എന്ന കമാന്റിലൂടെ ഇൻസ്റ്റോൾ ചെയ്യാവുന്നതാണ്.
thumb|right|സോണിയുടെ പോർട്ടബിൾ ഹോംബ്രുവിൽ ഹാക്കർമാർ "ഹലോ വേൾഡ് പ്രോഗ്രാം" ഓടിക്കുന്നു

## ഇതും കാണുക

* സി++-ൽ ഹലോ വേൾഡ് പ്രോഗ്രാം
* ജാവ പ്രോഗ്രാമിങ് ഭാഷയിലെ ഹലോ വേൾഡ് പ്രോഗ്രാം

## പുറത്തേക്കുള്ള കണ്ണികൾ

* ''Programming in C: A Tutorial'' by Brian Kernighan — internal Bell Labs memo, containing the above C program
* ACM "Hello World" project 
* The Hello World Collection with 400+ programs, including "Hello World" in 60+ human languages
* "HelloWorld online on Web, and steps beyond HelloWorld"

വർഗ്ഗം:കമ്പ്യൂട്ടർ പ്രോഗ്രാമിങ്ങ്
സഫ്‌ദർജംഗ് വിമാനത്താവളം

ഇന്ത്യയുടെ തലസ്ഥാന നഗരമായ ഡെൽഹിയിലെ  എയർപോർട്ടാണ് **സഫ്‌ദർജംഗ് എയർപോർട്ട്**.  ഡെൽഹിയുടെ തെക്ക് ഭാഗത്തായി സ്ഥിതി ചെയ്യുന്ന സഫ്‌ദർജംഗ് എന്ന സ്ഥലത്ത് സ്ഥിതി ചെയ്യുന്നതുകൊണ്ടാണ് ഇതിന് ആ പേര്  വന്നത്. 

ഡെൽഹിയിലെ പ്രധാന വിമാനത്താവളമായ  ഇന്ദിരാഗാന്ധി അന്താരാഷ്ട്ര വിമാനത്താവളം വരുന്നതിന് മുമ്പ് ഡെൽഹിയിലെ പ്രധാന വിമാനത്താവളമായിരുന്നു ഇത്.  ഇപ്പോൾ ഡെൽഹിയിലെ ഫ്ലൈയിംഗ് ക്ലബിന്റെ ആസ്ഥാനമാണ് ഈ എയർപോർട്ട്. ഇപ്പോൾ ഈ വിമാനത്താവളം ചെറിയ പൊതുജന വിമാനങ്ങളുടെയും സൈനിക വിമാനങ്ങളുടേയും ഉപയോഗത്തിനായി പ്രവർത്തനത്തിൽ ഉണ്ട്. 

## ഇത് കൂടി കാണുക
* ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക
* ഇന്ത്യയിലെ വിമാനത്താവളങ്ങളുടെ പട്ടിക

## പുറത്തേക്കുള്ള കണ്ണികൾ
*സഫ്‌ദർജംഗ് എയർപോർട്ടിനെ പറ്റി 

 

വിഭാഗം:ഇന്ത്യയിലെ വിമാനത്താവളങ്ങൾ
തിരുവമ്പാടി നിയമസഭാമണ്ഡലം

കോഴിക്കോട് ജില്ലയിലെ തിരുവമ്പാടി,  കാരശ്ശേരി, കോടഞ്ചേരി, കൊടിയത്തൂർ, കൂടരഞ്ഞി, പുതുപ്പാടി, മുക്കം എന്നീ പ്രദേശങ്ങൾ ഉൾപ്പെട്ടതാണ്‌ **തിരുവമ്പാടി നിയമസഭാമണ്ഡലം**. ലിന്റോ ജോസഫാണ് ഈ മണ്ഡലത്തെ പ്രതിനിധീകരിക്കുന്നത്.
{ "type": "ExternalData",  "service": "geoshape",  "ids": "Q16137324,Q13111664,Q13111606,Q13111397,Q16135103,Q13564480"} 

## 2008-ലെ നിയമസഭാമണ്ഡല പുനർനിർണ്ണയത്തിനു മുൻപ്
കോഴിക്കോട് ജില്ലയിലെ തിരുവമ്പാടി , കൂടരഞ്ഞി, കോടഞ്ചേരി, പുതുപ്പാടി, കട്ടിപ്പാറ, താമരശ്ശേരി, കാരശ്ശേരി, കൊടിയത്തൂർ എന്നീ ഗ്രാമപ്പഞ്ചായത്തുകൾ ഉൾപ്പെട്ടതായിരുന്നു തിരുവമ്പാടി നിയമസഭാമണ്ഡലം. .

## പ്രതിനിധികൾ
*2021 - 2025  ലിന്റോ ജോസഫ് (കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)) 
*2016 - 2021  ജോർജ് എം. തോമസ് (കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)) 
*2011 - 2015 സി. മോയിൻ‌ കുട്ടി (ഇന്ത്യൻ യൂണിയൻ മുസ്ലിം ലീഗ്)
*2007 - 2011 ജോർജ് എം. തോമസ് (കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്))  (ഉപതിരഞ്ഞെടുപ്പ് വഴി)
*2006 - 2006 മത്തായി ചാക്കോ (കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)) 
*2001 - 2006 സി. മോയിൻ‌ കുട്ടി (ഇന്ത്യൻ യൂണിയൻ മുസ്ലിം ലീഗ്) 
*1996 - 2001 എ.വി. അബ്ദുറഹിമാൻ ഹാജി (ഇന്ത്യൻ യൂണിയൻ മുസ്ലിം ലീഗ്)
*1991 - 1996 എ.വി. അബ്ദുറഹിമാൻ ഹാജി (ഇന്ത്യൻ യൂണിയൻ മുസ്ലിം ലീഗ്) 
*1987 - 1991 പി.പി. ജോർജ്ജ് (ഇന്ത്യൻ നാഷണൽ കോൺഗ്രസ്സ് പാർട്ടി 
*ൿ1982 - 1987 (ഇന്ത്യൻ നാഷണൽ കോൺഗ്രസ്സ് പാർട്ടി) 
*1980 - 1982 പി. സിറിയക് ജോൺ (ഇന്ത്യൻ നാഷണൽ കോൺഗ്രസ്സ് പാർട്ടി) 
*1977 - 1979 പി. സിറിയക് ജോൺ (ഇന്ത്യൻ നാഷണൽ കോൺഗ്രസ്സ് പാർട്ടി 

## തിരഞ്ഞെടുപ്പുഫലങ്ങൾ
### 2006

### 1977 മുതൽ 2001 വരെ
1977 മുതലുള്ള തിരഞ്ഞെടുപ്പുഫലങ്ങൾ. 

## ഇതും കാണുക

* തിരുവമ്പാടി ഫേസ്ബുക് പേജ്
*തിരുവമ്പാടി
*തിരുവമ്പാടി ഗ്രാമപഞ്ചായത്ത്
*കേരളത്തിലെ നിയമസഭാമണ്ഡലങ്ങൾ

## അവലംബം

വിഭാഗം:കേരളത്തിലെ നിയമസഭാമണ്ഡലങ്ങൾ
രാജ്‌പഥ്

[thumb|250px| [ഇന്ത്യാ ഗേറ്റ്|ഇന്ത്യാ ഗേറ്റിലേക്ക് പോകുന്ന വഴിയിൽ രാജ്‌പഥിന്റെ ഇടതും വലതും സെക്രട്ടറിയേറ്റ് മന്ദിരത്തിന്റെ നോർത്ത് ബ്ലോക്കും സൌത്ത് ബ്ലോക്കും ]]
റിപ്പബ്ലിക് ഓഫ് ഇന്ത്യയുടെ തലസ്ഥാനമായ ഡെൽഹിയിലെ ഒരു പ്രധാന പാതയാണ് **രാജ്‌പഥ്** (അർത്ഥം: രാജാവിന്റെ  വഴി). ഇന്ത്യയുടെ  ഭരണ സിരാകേന്ദ്രമായ സെക്രട്ടറിയേറ്റ് മന്ദിരത്തിന്റെ ഇടയിലൂടെ  രാഷ്ട്രപതി ഭവന്റെ മുമ്പിൽ നിന്ന് തുടങ്ങി വിജയ് ചൗക്കിലൂടെ നീങ്ങി ഇന്ത്യ ഗേറ്റ് വഴി നാഷണൽ സ്റ്റേഡിയത്തിൽ എത്തിച്ചേരുന്നതാണ് രാജ്‌പഥ്. പാർലമെന്റ് മന്ദിരം ഈ പാതയുടെ അടുത്തായി സ്ഥിതി ചെയ്യുന്നു. 

## രാഷ്ട്രപതി ഭവൻ

[left|thumb|200px|രാജ്‌പഥ് -പിന്നീൽ [രാഷ്ട്രപതി ഭവൻ.]]
രാജ്‌പഥിന്റെ പാതയിലെ ഒരറ്റത്താണ് ഇന്ത്യയുടെ പരമോന്നത ഭരണാധികാരിയായ രാഷ്ട്രപതിയുടെ ഔദ്യോകികമന്ദിരമായ രാഷ്ട്രപതി ഭവൻ. ഇന്ത്യക്ക് സ്വാതന്ത്യം കിട്ടുന്നതിന് മുമ്പ് ഇത് ബ്രിട്ടീഷ്  വൈസ്രോയിയുടെ ഔദ്യോഗിക മന്ദിരമായിരുന്നു.

## സെക്രട്ടറിയേറ്റ് മന്ദിരം

നോർത്ത് ബ്ലോക് , സൌത്ത് ബ്ലോക് എന്നീ രണ്ട് മന്ദിരങ്ങൾ ചേർന്നതിനെയാണ് **[[സെക്രട്ടറിയേറ്റ് മന്ദിരം]]** എന്നറിയപ്പെടുന്നത്. ഇതിൻ നോർത്ത് ബ്ലോക്കിൽ  ധനകാര്യമന്ത്രാലയത്തിന്റേയും ആഭ്യന്തരമന്ത്രാലയത്തിന്റേയും , സൌത്ത് ബ്ലോക്കിൽ വിദേശകാര്യമന്ത്രാലയത്തിന്റേയും സൈനിക മന്ത്രാലയത്തിന്റേയും ഓഫിസുകൾ സ്ഥിതി ചെയ്യുന്നു. 

## വിജയ് ചൗക്
[thumb|250px| [വിജയ് ചൌക് - പിന്നിൽ സെക്രട്ടറിയേറ്റ് മന്ദിരം  ]]
പട്ടാള മാർച്ച് പാസ്റ്റിന്റെ ഓർമ്മക്കായി നിലകൊള്ളൂന്ന് സ്ഥലമാണ് **വിജയ് ചൗക്ക്**. 

## ഇന്ത്യ ഗേറ്റ്

ഒന്നാം ലോകമഹായുദ്ധത്തിലും അഫ്ഗാൻ യുദ്ധത്തിലും മരിച്ച  സൈനികരുടെ ഓർമ്മ നിലനിർത്തുന്നതിനു വേണ്ടി സ്ഥാപിക്കപ്പെട്ട സ്മാരകമാണ് ഇന്ത്യ ഗേറ്റ്. ഇന്ത്യയുടെ റിപ്പബ്ലിക് ദിന പരേഡ് നടക്കുന്നത് രാജ്‌പഥിലൂടെയാണ്. 

## ചരിത്രം
രാജ്‌പഥും അതിന്റെ ചുറ്റുമുള്ള സ്ഥലങ്ങളും ആസൂത്രണം ചെയ്തത് ബ്രിട്ടീഷ് കാലഘട്ടത്തിൽ എഡ്‌വിൻ ല്യൂട്ടെൻസ് ആയിരുന്നു. 

## പുറത്തേക്കുള്ള കണ്ണികൾ
*A ride on the Rajpath, Macromedia Flash plugin required
*Image of Rashtrapati Bhavan and the Secretariat buildings lit up for the Beating the Retreat at Vijay Chowk
*Slide show of Republic day parade on Rajpath 

വിഭാഗം:ന്യൂ ഡെൽഹി
വിഭാഗം:ഡെൽഹിയിലെ റോഡുകൾ
വർഗ്ഗം:എഡ്‌വിൻ ല്യൂട്ടൻസിന്റെ സൃഷ്ടികൾ
ഒക്ടോബർ 2008

**[[ഒക്ടോബർ]] [[2008]]** അധിവർഷത്തെ പത്താം മാസമായിരുന്നു. ബുധനാഴ്ച ആരംഭിച്ച മാസം 31 ദിവസങ്ങൾക്കുശേഷം ഒരു വെള്ളിയാഴ്ച അവസാനിച്ചു. 

2008 ഒക്ടോബർ മാസം നടന്ന പ്രധാന സംഭവങ്ങൾ

## അവലംബം


*2008-10
2008
ട്രീസ്റ്റെ

മനുഷ്യനെ വഹിച്ചു കൊണ്ട് ലോകത്തെ ഏറ്റവും ആഴത്തിലേക്ക് എത്തി ചരിത്രം കുറിച്ച ആഴക്കടൽ വാഹനമാണ്‌ **ട്രീസ്റ്റെ**. 1960 ജനുവരി 23-ന്‌ സ്വിസ്സ് ഗവേഷകൻ ജാക്വസ് പിക്കാർഡ്, അമേരിക്കൻ മറൈൻ ലെഫ്റ്റനന്റ് ഡോൺ വാൽഷ് എന്നിവർ ഈ വാഹനത്തിൽ ഭൂമിയിലെ ഏറ്റവും ആഴമേറിയ സ്ഥലമായ ശാന്തസമുദ്രത്തിലെ മരിയാന കിടങ്ങിൽ 10916 മീറ്റർ ആഴത്തിൽ എത്തിച്ചേർന്നു.

## ഇതര സം‌രംഭങ്ങൾ
ഇന്ന് നിലവിലുള്ള ആറ് ആഴക്കടൽ വാഹനങ്ങൾക്ക് ട്രീസ്റ്റേയേക്കാക്കാൾ കൂടുതൽ കാര്യക്ഷമതയുണ്ടെങ്കിലും ഇതിനോളം ആഴത്തിൽ എത്താൻ ഇതുവരെ സാധിച്ചിട്ടില്ല. ജപ്പാന്റെ ഷിങ്കായി എന്ന ആഴക്കടൽ വാഹനമാണ്‌ ഇവയിൽ ഏറ്റവുമധികം ആഴത്തിലെത്തിയിട്ടുള്ളത്. അതായത് 6527 മീറ്റർ. ജപ്പാന്റെ തന്നെ വിദൂരനിയന്ത്രിത റൊബോട്ടായ ജാപ്പനീസ് കൈക്കോ-ക്ക് മാത്രമേ ട്രീസ്റ്റേയേക്കാൾ ആഴത്തിൽ മുങ്ങാനായിട്ടുള്ളൂ. അതായത് 11034 മീറ്റർ വരെ.

## ഭാവിസം‌രംഭങ്ങൾ
7000 മീറ്റർ ആഴം വരെ എത്താൻ കഴിവുള്ള ഒരു വാഹനം ചൈന പരീക്ഷിച്ചുകൊണ്ടിരിക്കുന്നുണ്ട്. ഷിങ്കായി 11000 എന്ന പേരിൽ ജപ്പാൻ നിർമ്മിക്കാനുദ്ദേശിക്കുന്ന ആഴക്കടൽ വാഹനം ട്രീസ്റ്റേയെ പിന്നിലാക്കുമെന്നു കരുതുന്നു.

## അവലംബം


വിഭാഗം:ആഴക്കടൽ വാഹനങ്ങൾ
ന്യൂ ഡെൽഹി തീവണ്ടിനിലയം

300px|thumb|right|ന്യൂ ഡെൽഹി റെയിൽ‌വേ സ്റ്റേഷൻ - ഒരു ആകാശദൃശ്യം
250px|thumb|right|ന്യൂ ഡെൽഹി റെയിൽ‌വേ സ്റ്റേഷൻ
250px|thumb|right|ന്യൂ ഡെൽഹി റെയിൽ‌വേ സ്റ്റേഷൻ
[250px|thumb|right|ന്യൂ ഡെൽഹി റെയിൽ‌വേ സ്റ്റേഷനിൽ [മുംബൈ രാ‍ജധാനി]]
ഇന്ത്യയുടെ തലസ്ഥാന നഗരമാനയ ഡെൽഹിയിലെ  ഒരു പ്രധാന റെയിൽ‌‌വേ സ്റ്റേഷനാണ് **ന്യൂ ഡെൽഹി റെയിൽ‌വേ സ്റ്റേഷൻ** (കോഡ്: NDLS). ഇത് ഇന്ത്യയിലെ ഏറ്റവും തിരക്കേറിയതും വലിയതുമായ റെയിൽ‌വേ സ്റ്റേഷനുകളിൽ  ഒന്നാണ്. ഓരോ ദിവസവും 300 ലധികം തീവണ്ടികളുടെ നിയന്ത്രണം ഇവിടെ സംഭവിക്കുന്നു. ആകെ ഉള്ള പ്ലാറ്റ്‌ഫോമുകൾ 12 ആണ്. 

ന്യൂ ഡെൽഹിയിൽ നിന്ന് കിഴക്കോട്ടും, വടക്കോട്ടുമുള്ള ഒട്ടുമിക്ക ട്രെയിനുകളും ന്യൂ ഡെൽഹി റെയിൽ‌വേ സ്റ്റേഷനിൽ നിന്നാണ് തുടങ്ങുന്നത്. 

ന്യൂ ഡെൽഹി റെയിൽ‌വേ സ്റ്റേഷനിൽ നിന്നും തുടങ്ങുന ചില പ്രധാന തീവണ്ടികൾ താഴെ പറയുന്നവയാണ്

* പ്രയാഗ് രാജ് എക്സ്പ്രസ്സ് 
* മുംബൈ രാജ്‌ധാ‍നി എക്സ്പ്രസ്
* കൊൽക്കത്ത രാജ്‌ധാ‍നി എക്സ്പ്രസ്
* ഗൌഹാട്ടി രാജ്‌ധാ‍നി എക്സ്പ്രസ്
* കർണാടക എക്സ്പ്രസ്
* കേരള എക്സ്പ്രസ്
* തമിഴ് നാട് എക്സ്പ്രസ്
* ആന്ധ്രാ പ്രദേശ് എക്സ്പ്രസ്
* ഭോപ്പാൽ ശതാബ്ദി എക്സ്പ്രസ്
* ലക്നൌ ശതാബ്ദി എക്സ്പ്രസ്
* കാൽക്ക ശതാബ്ദി എക്സ്പ്രസ്
* അമൃതസർ ശതാബ്ദി എക്സ്പ്രസ്
* ലക്നൌ മെയിൽ
* റാഞ്ചി രാജ്‌ധാ‍നി എക്സ്പ്രസ്

## '''മോഡേണൈസേഷൻ'''

ജൂലൈ 3, 2007 റെയിൽ മന്ത്രാലയത്തിന്റെ പ്രഖ്യാപനപ്രകാരം യു. കെ അടിസ്ഥാനമായി പ്രവർത്തിക്കുന്ന ടെറി ഫാരേൽ എന്ന കമ്പനി ന്യൂ ഡെൽഹി റെയിൽ‌വേ സ്റ്റേഷന്റെ മോടി പിടിപ്പിക്കൽ പണി നടത്തുകയും 2010 ലെ കോമൺ വെൽത്ത് ഗെയിംസിനെ ലക്ഷ്യമാക്കി സ്റ്റേഷനെ തയ്യാറാക്കുകയും ചെയ്യുന്നു. ഇതിന്റെ ആസൂത്രണ പദ്ധതികൾ ഇനിയും അറിയുവാനുണ്ട്. 

## ഇപ്പോൾ
ന്യൂ ഡെൽഹി റെയിൽ‌വേ സ്റ്റേഷൻ ഇപ്പോൾ ഓരോ ദിവസവും 3.5 ലക്ഷം യാത്രക്കാരെ കൈകാര്യം ചെയ്യുന്നുണ്ട് എന്നാണ് കണക്ക്. ഓരോ ദിവസവും 256 തീവണ്ടികൾ, ഇതിൽ 78 അന്തർ നഗര തീവണ്ടികളും ആകെ ഉള്ള 12 പ്ലാറ്റ്‌ഫോമിലൂടെ വന്നു പോക്കുന്നു എന്നാണ് കണക്ക്. 

ഇപ്പോൾ 12 പ്ലാറ്റ്‌ഫോമുകൾ കൂടാതെ നാലു പ്ലാറ്റ്‌ഫോമുകൾ കൂടി പണിയുന്നുണ്ട്. ഇത് 2008 അവസാനത്തോടെ തയ്യാറാവുമെന്ന് പ്രതീക്ഷിക്കുന്നു. 

## പുറത്തേക്കുള്ള കണ്ണികൾ
* വാർത്തയിൽ നിന്ന്
* Satellite View of New Delhi Railway Station

വർഗ്ഗം:ദില്ലിയിലെ തീവണ്ടി നിലയങ്ങൾ‎
ദേശീയ തലസ്ഥാനമേഖല

ഇന്ത്യയുടെ തലസ്ഥാന നഗരമായ ഡെൽഹിയും അതിനോട് ചേർന്നു കിടക്കുന്ന നഗരപ്രദേശങ്ങളേയും ചേർത്ത് അറിയപ്പെടുന്നതാണ് **ദേശീയ തലസ്ഥാനമേഖല** ( നാഷണൽ കാപിറ്റൽ റീജിയൺ National Capital Region അഥവ എൻ.സി.ആർ NCR).  ഡെൽഹിയുടെ അയൽ സംസ്ഥാനങ്ങളായ ഹരിയാന, ഉത്തർപ്രദേശ്,  രാജസ്ഥാൻ എന്നീ സംസ്ഥാനങ്ങളിലെ പ്രദേശങ്ങൾ കൂടിച്ചേർന്നതാണ് ദേശീയ തലസ്ഥാനമേഖല.  ഇതിന്റെ മൊത്തം വിസ്തീർണ്ണം   ആണ്. ഇത് ലോകത്തിലെ തന്നെ ഏറ്റവും വിസ്തീർണ്ണം കൂടിയ നഗരസമൂഹമാണ്.

## ചരിത്രം
ദേശീയ തലസ്ഥാനമേഖല (നാഷണൽ കാപിറ്റൽ റീജിയൺ ) എന്ന ആശയം 1962 ലെ ഡെൽഹി മാസ്റ്റർ പ്ലാൻ ആസൂത്രണ പദ്ധതിയിലാണ്. ഡെൽഹിയുടെ ചുറ്റുപാടുകളുള്ള നഗരങ്ങളെ വികസിപ്പിക്കുക എന്ന ഉദ്ദേശ്യത്തോടെയാണ് ഈ ആസൂത്രണ പദ്ധതി കൊണ്ടു വന്നത്. ഇതോടു കൂടി തന്നെ ഡെൽഹിയിലെ ഉയരുന്ന ജനപ്പെരുപ്പത്തെ നിയന്ത്രിക്കുകയും ജന സാന്ദ്രത അടുത്ത പ്രദേശത്ത് ഉൾക്കൊള്ളുക വഴി, ഡെൽഹിയിലെ ജനസാന്ദ്രത കുറക്കുക എന്നതും പ്രധാന ഉദ്ദേശ്യമായിരുന്നു.

## സംസ്ഥാനങ്ങൾ

  
    വിസ്തീർണ്ണ പ്രകാരം സംസ്ഥാനങ്ങളുടെ പങ്ക്.
  
  
    സംസ്ഥാനം
    വിസ്തീർണ്ണം
  
  
    ദില്ലി
    
  
  
    ഹരിയാന
    
  
  
    ഉത്തർപ്രദേശ്
    
  
  
   രാജസ്ഥാൻ
   


നാലു സംസ്ഥാനങ്ങൾക്കാണ് എൻ.സി.ആർ ൽ  പ്രധാനമായും ഭാഗങ്ങളുള്ളത്.  ഇവ താഴെ പറയുന്നവയാണ്. 

* ഡെൽഹി
* ഹരിയാന
* ഉത്തർപ്രദേശ്(UP)
* രാജസ്ഥാൻ

### ഡെൽഹി
തലസ്ഥാന നഗരമായ **ഡെൽഹി** എൻ.സി.ആർ ലെ പ്രധാന സംസ്ഥാനമാണ്. 

### ഹരിയാന
ഡെൽഹിയുടെ പടിഞ്ഞാറ് ഭാഗത്തായി സ്ഥിതി ചെയ്യുന്ന ഹരിയാനയുടെ മൊത്തം  വിസ്തീർണ്ണം എൻ.സി.ആർ ൽ ഉണ്ട്. ഇതിൽപ്പെടുന്ന ജില്ലകൾ താഴെപ്പറയുന്നവയാണ്. 

* ഫരീദാബാദ് (21.93 lakh)
* ഗുഡ്‌ഗാവ് 1.7 million (17 lakh)
* ജജ്ജർ 0.7 million (7.09 lakh)
* മേവാത്
* പാനിപത് 0.967 million (9.67 lakh)
* രേവാടി 0.623 million (6.23 lakh)
* രോഹ്തക് 0.940 million (9.40 lakh)
* സോനിപത് 1.064 million (10.64 lakh)

(1 lakh = 100,000)
### രാജസ്ഥാൻ
ഡെൽഹിയുടെ  വടക്ക് പടിഞ്ഞാറ് സ്ഥിതി ചെയ്യുന്ന രാജസ്ഥാൻ ഡെൽഹിയുമായി അതിര് പങ്കുവെക്കുന്നില്ലെങ്കിലും എൻ.സി.ആർ ലേക്ക്  സുപ്രധാന പങ്ക് നൽകുന്നു.  ജില്ല താഴെ പറയുന്നവയാണ്. 

* അൽ‌വർ (29.9 lakh)

### ഉത്തർ പ്രദേശ്
ഉത്തർ പ്രദേശ് എൻ.സി.ആർ ലേക്ക് പ്രധാന സംഭാ‍വനകൾ നൽകുന്നു. ഇതിലെ എൻ.സി.ആർ. ൽ പെടുന്ന ജില്ലകൾ താഴെ പറയുന്നവയാണ്.

* ഭാഗ്‌പത് (11.64 lakh)
* ബുലന്ധ്‌ശഹർ
* ബുദ്ധ് നഗർ (നോയ്ഡ and ഗ്രേറ്റർ നോയ്ഡ്) (12.02 lakh)
* ഗാസിയബാദ് (33.14 lakh)
* മീററ്റ് (34 lakh)

## അവലംബം

## പുറത്തേക്കുള്ള കണ്ണികൾ

* Further detail on NCR-India 
* 1. http://faridabad.nic.in/census.htm 
* 2. http://timesofindia.indiatimes.com/Gurgaon_can_now_go_up_and_up/rssarticleshow/3047768.cms
* 3. http://panipat.gov.in/Administrative.htm
* 4. http://www.haryana-online.com/Districts/rewari.htm 
* 5. http://rohtak.nic.in/stat2.htm 
* 6. http://www.haryana-online.com/Districts/sonipat.htm 
* 7. http://alwar.nic.in/ 
* 8. http://bagpat.nic.in/know_baghpat.htm
* 9. http://gbnagar.nic.in/
* 10. http://ghaziabad.nic.in/indexprof.htm 

വർഗ്ഗം:വടക്കേ ഇന്ത്യ
വർഗ്ഗം:ഡെൽഹിയുടെ ഭൂമിശാസ്ത്രം
വിദ്യ അക്കാദമി ഓഫ് സയൻസ് ആൻ‌ഡ് ടെക്നോളജി

തൃശ്ശൂർ ജില്ലയിൽ  കുന്നംകുളത്തിനും തൃശ്ശൂരിനും മധ്യേയുള്ള കൈപ്പറമ്പിനു ഏകദേശം 2കി.മി. വടക്കോട്ടുമാറി തലക്കോട്ടുകരയിൽ പ്രവർത്തിക്കുന്ന കേരളത്തിലെ ഒരു  സ്വകാര്യ സ്വാശ്രയ എഞ്ചിനീയറിംഗ് കോളേജ് ആണ് ** വിദ്യ അക്കാദമി ഓഫ് സയൻസ് ആൻ‌ഡ് ടെക്നോളജി**.
 
പ്രാ‍ദേശികമായി **വിദ്യ  എഞ്ചിനീയറിംഗ് കോളേജ്**,  **വിദ്യ കോളേജ്**, **വിദ്യ **  എന്നീ പേരുകളിലും ഈ സ്ഥാപനം അറിയപ്പെടുന്നു. അധികാരസ്ഥാനങ്ങളുടെ അംഗീകാരങ്ങളും, ഐ. എസ്. ഓ. വിന്റെ ഗുണനിലവാര സർ‌ട്ടിഫിക്കറ്റും നേടിയിട്ടുള്ള ഈ കോളേജ് ആറു വിഷയങ്ങളിൽ ബി.ടെക് കോഴ്സും കൂടാതെ എം. സി. എ. കോഴ്സും നടത്തുന്നു. അറബ് ഗൾഫ് രാജ്യങ്ങളിലുള്ള പ്രവാസികളായ കേരളീയരുടെ  കൂട്ടായ്മയിൽ നിന്നുദയം കൊണ്ട വിദ്യ ഇൻറർനാഷണൽ ചാരിറ്റബൾ ട്രസ്റ്റ് എന്ന സ്ഥാപനമാണ് ഈ കോളേജ് സ്ഥാപിച്ചതും ഇപ്പോൾ ഭരിക്കുന്നതും.
ലഘുചിത്രം|VAST Main block

## ഡിപ്പാർട്ടുമെന്റുകൾ
*കമ്പ്യൂട്ടർ സയൻസ്
*ഇലക്ട്രോണിക്സ് & കമ്മ്യൂണിക്കേഷൻസ്
*ഇലക്ട്രിക്കൽ & ഇലക്ട്രോണിക്സ്
*സിവിൽ
*പ്രൊഡക്ഷൻ
*മെക്കാനിക്കൽ
*
*ഹ്യൂമാനിറ്റീസ്
*മാസ്റ്റൻ ഇൻ കമ്പ്യൂട്ടർ ആപ്ലിക്കേഷൻ 

## മറ്റ് അക്കാഡമിക് സേവനങ്ങൾ
നാഷണൽ സർവീസ് സ്കീം

## കോഴ്സുകൾ
### ബിരുദ കോഴ്സുകൾ
#### റെഗുലർ ബി.ടെക് കോഴ്സുകൾ
*സിവിൽ എഞ്ചിനീയറിംഗ്
*കമ്പ്യൂട്ടർ സയൻസ് എഞ്ചിനീയറിംഗ്
*ഇലക്ട്രോണിക്സ് ആന്റ് കമ്യൂണിക്കേഷൻ എഞ്ചിനീയറിംഗ്
*ഇലക്ട്രികൽ ആന്റ് ഇലക്ട്രോണിക്സ് എഞ്ചിനീയറിംഗ്
*മെക്കാനിക്കൽ എഞ്ചിനീയറിംഗ്
*പ്രൊഡക്ഷൻ എഞ്ചിനീയറിംഗ്

### ബിരുദാനന്തര ബിരുദ കോഴ്സുകൾ
*മാസ്റ്റൻ ഇൻ കമ്പ്യൂട്ടർ ആപ്ലിക്കേഷൻ
#### റെഗുലർ എം.ടെക് കോഴ്സുകൾ
*പവർ ഇലക്ട്രോണിക്സ്
*കമ്പ്യൂട്ടർ സയൻസ് എഞ്ചിനീയറിംഗ്
*എംബെഡ്‌ഡഡ് സിസ്റ്റംസ്
*സിവിൽ എഞ്ചിനീയറിംഗ്
## ഇതും കാണുക
* Vidya Academy of Science and Technology, Technical campus, Kilimanoor, Thiruvananthapuram

## അവലംബം

## പുറത്തേയ്ക്കുള്ള കണ്ണികൾ

* Vidya Academy of Science and Technology, Official Website
* Vidya International Charitable Trust, Official Website
* Vidya Academy of Science and Technology in Wikimapia

 

വിഭാഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:തൃശ്ശൂർ ജില്ലയിലെ എഞ്ചിനീയറിങ്ങ് കോളേജുകൾ
വർഗ്ഗം:കേരളത്തിലെ എഞ്ചിനീയറിങ് കോളേജുകൾ
വർഗ്ഗം:കേരള സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
കാൾ ലൂയിസ്

**ഫ്രെഡറിക് കാൾട്ടൺ "കാൾ" ലൂയിസ്** ഒരു മുൻ അമേരിക്കൻ ട്രാക്ക് ആന്റ് ഫീൽഡ് കായികതാരമാണ്. 1979-മുതൽ 1996 വരെ നീണ്ടുനിന്ന തന്റെ കായിക ജീവിതത്തിൽ ഇദ്ദേഹം 9 സ്വർണമുൾപ്പെടെ 10 ഒളിമ്പിക് മെഡലുകളും 8 സ്വർണമുൾപ്പെടെ 10 ലോക ചാമ്പ്യൻഷിപ്പ് മെഡലുകളും നേടി. ഇപ്പോൾ ലോസ് ആഞ്ചലസിൽ ജീവിക്കുന്ന ഇദ്ദേഹം ചലച്ചിത്ര നടനായി പ്രവർത്തിക്കുന്നു. 

1981 മുതൽ 1990-കളുടെ ആരംഭം വരെയുള്ള കാലയളവിൽ 100 മീറ്റർ, 200 മീറ്റർ, ലോങ് ജമ്പ് ഇനങ്ങളുടെ റാങ്കിങ്ങിൽ മിക്കപ്പോഴും ലൂയിസ് ആയിരുന്നു ഒന്നാം സ്ഥാനത്ത്. 1982, 1983, 1983 വർഷങ്ങളിൽ തുടർച്ചയായി ട്രാക്ക് ആന്റ് ഫീൽഡ് ന്യൂസ് ഇദ്ദേഹത്തെ ആ വർഷത്തെ ഏറ്റവും മികച്ച കായികതാരമായി തിരഞ്ഞെടുത്തു. 

ഇദ്ദേഹത്തിന്റെ നേട്ടങ്ങൾ പല ബഹുമതികൾക്കും ഇദ്ദേഹത്തെ അർഹനാക്കി. ഇന്റർനാഷ്ണൽ ഒളിമ്പിക് കമ്മറ്റി ഇദ്ദേഹത്തെ "നൂറ്റാണ്ടിന്റെ കായിക താരമായും" സ്പോർട്ട്‌സ് ഇല്ലസ്ട്രേറ്റഡ് മാസിക "നൂറ്റാണ്ടിന്റെ ഒളിമ്പ്യനായും" ഇദ്ദേഹത്തെ തിരഞ്ഞെടുത്തിട്ടുണ്ട്. ട്രാക്ക് ആന്റ് ഫീൽഡ് കായിക രംഗത്തെ അമ്വചർ നിലയിൽ നിന്ന് പ്രൊഫഷണൽ നിലയിലേക്കുയർത്തുന്നതിൽ ഇദ്ദേഹം പ്രധാന പങ്ക് വഹിച്ചു. 1988 സിയോൾ ഒളിമ്പിക്സിന് മുമ്പ് നടന്ന ഉത്തേജക മരുന്ന് പരിശോധനയിൽ ഇദ്ദേഹത്തിന്റെ ഫലങ്ങൾ പ്രതികൂലമായിരുന്നു എന്നുള്ള വാർത്തകൾ 2003-ൽ പുറത്ത് വന്നതോടെ ഇദ്ദേഹത്തിന്റെ നേട്ടങ്ങൾക്ക് മുകളിൽ കരിനിഴൽ വീണു.

വർഗ്ഗം:അമേരിക്കൻ അത്‌ലറ്റുകൾ
വർഗ്ഗം:1961-ൽ ജനിച്ചവർ
വർഗ്ഗം:ജൂലൈ 1-ന് ജനിച്ചവർ
അനുനിയമം

ഒരു പ്രമേയത്തിന്റെ (proposition) ഫലമായി കിട്ടുന്ന മറ്റൊരു പ്രമേയമാണ് **അനുനിയമം** അഥവാ **ഉപപ്രമേയം**.മുൻപേ തെളിയിച്ച ഒരു ഫലത്തിന്റെ സത്വരഅനന്തരഫലമാണ് അനുനിയമം. അനുനിയമങ്ങൾ സാധാരണയായി സങ്കീർണ്ണങ്ങളായ സിദ്ധാന്തങ്ങൾ പ്രയോഗിക്കാനും ഉപയോഗിക്കാനും എളുപ്പമായ ഭാഷയിലാണ് വിവരിക്കുന്നത്. ഗണിതശാസ്ത്രത്തിൽ ഒരു സിദ്ധാന്തത്തെ തുടർന്നാണ് സാധാരണയായി ഉപപ്രമേയം വരുന്നത്. പ്രമേയംB പ്രമേയംA യുടെ ഉപപ്രമേയം ആവണമെങ്കിൽ Aയിൽ നിന്നും Bയെ അനുമാനിച്ചെടുക്കാൻ സാധിക്കണം. ചില സമയങ്ങളിൽ ഉപപ്രമേയത്തിന്  തെളിവുകൾ നൽകാറുണ്ട്.അത് അനുമാനത്തെ വിവരിക്കുന്നതാവാം.ചിലപ്പോൾ ഈ തെളിവ് സ്വയം സ്പഷ്ടങ്ങളും ആകാം.

തെളിവുകൾ ഇല്ലാതെ മുൻപെ തന്നെ തെളിയിക്കപ്പെട്ട പ്രസ്താവനകളിൽ നിന്നും അനുമാനിച്ചെടുക്കുന്നതാണ് അനുനിയമം.ഉദാഹരണമായി ജ്യാമിതിയിൽ ഉള്ള ഒരു സിദ്ധാന്തമാണ് *സർവസമങ്ങളായ രണ്ട് വശങ്ങൾക്ക് എതിരെ കിടക്കുന്ന കോണുകൾ സർവസമങ്ങളായിരിക്കും*. ഈ സിദ്ധാന്തത്തിൽ നിന്നും സർവ്വസമത്രികോണത്തിന്റെ കോണുകളും സർവ്വസമങ്ങളായിരിക്കും എന്ന അനുനിയമത്തിലെത്തിച്ചേരാം.

## അവലംബം
*http://mathworld.wolfram.com/Corollary.html
*http://dictionary.reference.com/browse/corollary

വിഭാഗം:ഗണിതം
ബെൻ ജോൺസൻ (ഓട്ടക്കാരൻ)

**ബെഞ്ചമിൻ സിൻക്ലെയർ "ബെൻ" ജോൺസൺ** ഒരു മുൻ കനേഡിയൻ ഓട്ടക്കാരനാണ്. 1961 ഡിസംബർ 30-ന് ജനിച്ചു. 1980-കളിലാണ് ഇദ്ദേഹം തന്റെ കായിക ജീവിതത്തിലെ ഏറ്റവും മികച്ച പ്രകടനങ്ങൾ കാഴ്ചവച്ചത്. രണ്ട് ഒളിമ്പിക് വെങ്കല മെഡലുകൾ ഇദ്ദേഹം നേടിയിട്ടുണ്ട്. 1988 സിയോൾ ഒളിമ്പിക്സ് 100 മീറ്ററിൽ സ്വർണം നേടിയെങ്കിലും ഉത്തേജക പരിശോധനയിൽ പിടിക്കപ്പെട്ടതിനെ തുടർന്ന് ഇദ്ദേഹത്തിന് ആ മെഡൽ നഷ്ടമായി. 1987 ലോക ചാമ്പ്യൻഷിപ്പിലും 1988 ഒളിമ്പിക്സിലും 100 മീറ്ററിൽ ഇദ്ദേഹം തുടർച്ചയായി റെക്കോർഡിട്ടു. എന്നാൽ ഉത്തേജക മരുന്നിന്റെ ഉപയോഗം മൂലം രണ്ട് റെക്കോർഡുകളും അയോഗ്യമാക്കപ്പെട്ടു.

## പുറം കണ്ണികൾ

* 
* 1988: Gold for Johnson in 100m sprint *On This Day, September 24*, BBC News.
* johnson. steroids/88.johnson.mov Video clip of Ben Johnson's comments after losing his gold medal in 1988
* Cover of the "Why, Ben?" edition of the Toronto Sun - 1988
* CBC Digital Archives: Running Off Track: The Ben Johnson Story
* Order of Canada 
*''The dirtiest race in history: It's the glamour moment of the Games, but will we ever forget the stain of Seoul?'', Richard Moore, ''Daily Mail'', August 2, 2012

വർഗ്ഗം:അമേരിക്കൻ അത്‌ലറ്റുകൾ
വർഗ്ഗം:1961-ൽ ജനിച്ചവർ
ഉടുമ്പന്നൂർ

കേരളത്തിൽ ഇടുക്കി ജില്ലയിലെ ഇളംദേശം ബ്ലോക്കിലെ  ഉടുമ്പന്നൂർ ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ്‌ **[[ഉടുമ്പന്നൂർ]]**. ഇടുക്കി ജില്ലയിലെ പ്രധാന നഗരമായ തൊടുപുഴയിൽ നിന്ന് 16 കി.മീ. അകലെയാണ് ഉടുമ്പന്നൂർ. ഉല്ലാസകേന്ദ്രങ്ങൾ ആയ ചെറുതെന്മാരികുത്ത്, കീഴാർകുത്ത് വെള്ളച്ചാട്ടം, വേളൂർ ക്ഷേത്രം  എന്നിവ ഉള്ള ഉടുമ്പന്നൂർ ഒരു കാർഷിക ഗ്രാമമാണ്. തൊമ്മൻകുത്ത് സമീപത്തുള്ള ഒരു വിനോദ കേന്ദ്രമാണ്‌. 

## സമീപ സ്ഥലങ്ങൾ

* മങ്കുഴി, 
* പരിയാരം, 
* കിഴക്കൻപാടം, 
* തട്ടക്കുഴ, 
* അമയപ്ര, 
* ചീനിക്കുഴി, 
* മലയിഞ്ചി, 
* ഇടമറുക്, 
* കോട്ടക്കവല, 
* പെരിങ്ങാശ്ശേരി,
* മഞ്ചിക്കല്ല്  

## പ്രധാന വിദ്യാലയങ്ങൾ

* സരസ്വതി വിദ്യാനികേതൻ യു.പി. സ്ക്കൂൾ
* സെൻറ് ജോർജസ് ഹൈസ്കൂൾ ഉടുമ്പന്നൂർ
* ശ്രീനാരായണ ലോവർപ്രൈമറി വിദ്യാലയം, പരിയാരം
* സെന്റ് സെബാസ്റ്റ്യൻസ് എൽ. പി. സ്കൂൾ, ഏഴാനിക്കൂട്ടം

## ഇതും കാണുക
*ഇടുക്കി ജില്ല

വിഭാഗം:ഇടുക്കി ജില്ലയിലെ ഗ്രാമങ്ങൾ
ഇന്റർസ്റ്റേറ്റ് 83

അമേരിക്കയുടെ കിഴക്കൻ തീരത്തുകൂടി പോകുന്ന ഒരു ദേശീയപാതയാണ്‌ **ഇന്റർസ്റ്റേറ്റ് 83** അല്ലെങ്കിൽ **ഐ-83**. ബാൾട്ടിമോർ മുതൽ പെൻസിൽവാനിയയിലെ ഹാരിസ് ബർഗ് വരെ നീണ്ടുകിടക്കുന്ന ഐ-83 ബാൾട്ടിമോറിൽ ഫയറ്റ് സ്ട്രീറ്റിലെ എക്സിറ്റിൽ നിന്ൻ ആരംഭിക്കുന്നു. തുടക്കം കുറേ ദൂരം ഈ പാത ജോൺസ് ഫാൾസ് എക്സ്പ്രസ്സ് വേ എന്നാണ്‌ അറിയപ്പെടുന്നത്. ഇത് മെരിലാൻഡിലെ ആദ്യ ദേശീയപാതയാണ്‌. അല്പ്പദൂരം ബെൽറ്റ് വേ 695-നോട് ചേർന്നു പോയതിനുശേഷം പിരിഞ്ഞ് ബാൾട്ടിമോർ ഹാരിസ്ബർഗ്ഗ് എക്സ്പ്രസ്സ്വേ ആയി മാറുന്നു.

## അവലംബം


വിഭാഗം:ദേശീയപാതകൾ
ഇന്റർസ്റ്റേറ്റ് 695 (മെരിലാൻഡ്)

അമേരിക്കൻ ഐക്യനാടുകളിലെ മെരിലാൻഡ് സംസ്ഥാനത്ത് ബാൾട്ടിമോറിനെ ചുറ്റി സ്ഥിതിചെയ്യുന്ന ബെൽറ്റ് വേ ഇന്റർസ്റ്റേറ്റ് ദേശീയപാതയാണ്‌ **ഇന്റർസ്റ്റേറ്റ് 695** അല്ലെങ്കിൽ **ഐ-695**.  1952-ൽ നിർമ്മാണമാരംഭിച്ച ഈ ദേശീയപാതയ്ക്ക് ആകെ 51.46 മൈൽ (82.82 കിലോമീറ്റർ) നീളമുണ്ട്. ഐ-95-നും ഐ-97നുമിടയിലുള്ള 19.37 മൈൽ (31.17 കിലോമീറ്റർ) ദൂരം ദേശീയപാതയിൽ പെടുന്നില്ലെങ്കിലും ഇന്റർസ്റ്റേറ്റ് 695 എന്നു തന്നെ അറിയപ്പെടുന്നു. ഈ ദൂരം മെരിലാൻഡ് റൂട്ട് 695 ആകുന്നു. 

## അവലംബം



വിഭാഗം:ദേശീയപാതകൾ
ജസ്റ്റിൻ ഗാറ്റ്ലിൻ

**ജസ്റ്റിൻ ഗാറ്റ്ലിൻ** ഒരു അമേരിക്കൻ ഓട്ടക്കാരനാണ്. 1982 ഫെബ്രുവരി 10-ന് ന്യൂയോർക്കിലെ ബ്രൂക്ലിനിൽ ജനിച്ചു. ഒളിമ്പിക്സിൽ 100 മീറ്ററിൽ ഒരു സ്വർണമുൾപ്പെടെ മൂന്ന് മെഡലുകൾ നേടിയിട്ടുണ്ട്. 9.85 സെക്കന്റാണ് 100 മീറ്ററിൽ ഇദ്ദേഹത്തിന്റെ റെക്കോർഡ്. 2005 ഹെൽസിങ്കി ലോക ചാമ്പ്യൻഷിപ്പിൽ രണ്ട് സ്വർണ മെഡലുകളും നേടി. ഉത്തേജക മരുന്ന് പരിശോധനയിൽ പിടിക്കപ്പെട്ടതിനെ തുടർന്ന് ഇദ്ദേഹം ഇപ്പോൾ നാല് വർഷത്തേക്ക് മത്സരങ്ങളിൽ പങ്കെടുക്കുന്നതിൽനിന്ന് വിലക്കപ്പെട്ടിരിക്കുകയാണ്.

വർഗ്ഗം:അമേരിക്കൻ ഓട്ടക്കാർ
വർഗ്ഗം:1982-ൽ ജനിച്ചവർ
ബെൻ ജോൺസൻ (വിവക്ഷകൾ)

**ബെൻ ജോൺസൻ** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*ബെൻ ജോൺസൻ (ഓട്ടക്കാരൻ)
*ബെൻ ജോൺസൻ (സാഹിത്യകാരൻ)
*ബെൻ ജോൺസൻ (മലയാളചലച്ചിത്രം)
മൗറിസ് ഗ്രീൻ

**മൗറിസ് ഗ്രീൻ** ഒരു മുൻ അമേരിക്കൻ ഓട്ടക്കാരനാണ്. 1974 ജൂലൈ 23-ന് കാനസ് സിറ്റിയിൽ ജനിച്ചു. നാല് ഒളിമ്പിക് മെഡലുകളും (രണ്ട് സ്വർണം, ഒരു വെള്ളി, ഒരു വെങ്കലം) അഞ്ച് ലോക ചാമ്പ്യൻഷിപ്പ് മെഡലുകളും (അഞ്ചും സ്വർണം) ഇദ്ദേഹം നേടിയിട്ടുണ്ട്. 10 മീറ്റർ മുൻ ലോക റെക്കോർഡുടമയാണിദ്ദേഹം. 9.79 സെക്കന്റ് ആയിരുന്നു ഇദ്ദേഹത്തിന്റെ റെക്കോർഡ്. 60 മീറ്ററിലെ ലോകറെക്കോർഡ് ഇപ്പോഴും ഇദ്ദേഹത്തിന്റെ പേരിലാണ് - 6.39 സെക്കന്റ്.

വർഗ്ഗം:അമേരിക്കൻ അത്‌ലറ്റുകൾ
വർഗ്ഗം:1974-ൽ ജനിച്ചവർ
സീതാകാന്ത് മഹാപാത്ര

**സീതാകാന്ത് മഹപത്ര** ഒരു പ്രശസ്ത ഒറിയ കവിയും നിരൂപകനുമാണ്. 1937 സെപ്റ്റംബർ 17-ന് ജനിച്ചു. ഒറീസയിലെ ഏറ്റവും പ്രശസ്തരായ കവികളിൽ ഒരാളാണ് ഇദ്ദേഹം. ഒറിയൻ സംസ്കാരത്തിന്റെ മൂല്യങ്ങൾ വിവരിക്കുന്നതിലാണ് ഇദ്ദേഹം ഏറ്റവും മികവ് പ്രകടിപ്പിച്ചിരുന്നത്.

## പ്രധാന കൃതികൾ
### കവിതകൾ
*അഷ്ഠപദി - 1963
*ശബ്ദര ആകാശ - 1971
*അര ദൃശ്യ - 1981
*ശ്രേഷ്ഠ കവിത - 1994

### ഉപന്യാസങ്ങൾ
*സബ്ദെ - 1990
*സ്വപ്ന ഓ നിർവികത - 1990

## യാത്രാവിവരണം
അനെക സരത- 1981

## പുരസ്കാരങ്ങൾ
*പദ്മ ഭൂഷൺ - 2002
*ജ്ഞാനപീഠ പുരസ്കാരം - 1993
*സരള പുരസ്കാരം - 1985
*ഒറീസ സാഹിത്യ അക്കാദമി പുരസ്കാരം - 1971, 1984
*കേന്ദ്ര സാഹിത്യ അക്കാദമി പുരസ്കാരം - 1974

വർഗ്ഗം:ജ്ഞാനപീഠം നേടിയ ഒറിയൻ സാഹിത്യകാരന്മാർ
വർഗ്ഗം:ഒറിയൻ സാഹിത്യകാരന്മാർ
വർഗ്ഗം:1937-ൽ ജനിച്ചവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
ആന്റീഗയും ബാർബ്യൂഡയും

**ആന്റീഗയും ബാർബ്യൂഡയും** ("പുരാതനം", "താടിയുള്ളത്" എന്നീ വാക്കുകളുടെ സ്പാനിഷ്)  കരീബിയൻ കടലിലെ ഒരു ദ്വീപ് രാജ്യമാണ്. കരീബിയൻ കടലിന്റെ അറ്റ്ലാന്റിക് സമുദ്രവുമായുള്ള കിഴക്കൻ അതിർത്തിയിലാണ് ഇത് സ്ഥിതി ചെയ്യുന്നത്. പേര് സൂചിപ്പിക്കും പോലെതന്നെ രണ്ട് പ്രധാന ദ്വീപുകളാണ് ഈ രാജ്യത്തിലുള്ളത്. ആന്റീഗയും ബാർബ്യൂഡയും. ഇവയെക്കൂടാതെ ചില ചെറു ദ്വീപുകളും ഈ രാജ്യത്തിൽ ഉൾപ്പെടുന്നു. അടുത്തടുത്തായി സ്ഥിതി ചെയ്യുന്ന ഈ ദ്വീപുകളുടെ സ്ഥാനം ഭൂമദ്ധ്യരേഖയുടെ 17 ഡിഗ്രീ വടക്കായാണ്. 82,000 ആണ് ഇവിടുത്തെ ജനസംഖ്യ. ഇതിൽ പ്രധാനമായും പടിഞ്ഞാറൻ ആഫ്രിക്കൻ, ബ്രിട്ടീഷ്, പോർച്ചുഗീസ് പാർമ്പര്യത്തിൽപ്പെട്ടവരാണുള്ളത്. സെയ്ന്റ് ജോൺസ് ആണ് തലസ്ഥാനം.

## അവലംബം


വർഗ്ഗം:ദ്വീപ് രാജ്യങ്ങൾ
വർഗ്ഗം:ആന്റിഗ്വ ബർബുഡ
വർഗ്ഗം:കോമൺവെൽത്ത് രാജ്യങ്ങൾ
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
എ.കെ-47

സോവിയറ്റ് യൂണിയന് വേണ്ടി മിഖായേൽ കലാഷ്‌നികോവ് വികസിപ്പിച്ചെടുത്ത 7.62 എം.എം. അസോൾട്ട് റൈഫിളാണ് **എ.കെ. 47**(). 1949 ൽ സോവിയറ്റ് ആംഡ് ഫോഴ്സ്സസ് എ.കെ. 47 ഔദ്യോഗികമായി അംഗീകരിച്ചു. 

## ചരിത്രം
### രൂപത്തിൻറെ പശ്ചാത്തലം
ജർമ്മൻകാരാണ് അസോൾട്ട് റൈഫിൾ എന്ന ആശയം പ്രാവർത്തികമാക്കിയത്. രണ്ടാം ലോകമഹായുദ്ധത്തിനിടെ മിക്ക ആക്രമണങ്ങളും 400 മീറ്ററിനകത്താണ് നടക്കുന്നതെന്ന് പഠനങ്ങൾ തെളിയിച്ചു. അന്നുണ്ടായിരുന്ന ആയുധങ്ങൾ അതീവ ശക്തിയുള്ളതായിരുന്നു. ഒരു സബ് മെഷീൻഗണ്ണിന്റെ ശക്തിയും റൈഫിളിന്റെ പരിധിയും ചേരുന്ന ഒരു തോക്ക് വികസിപ്പിക്കാനുള്ള ശ്രമം ജർമ്മൻകാർ തുടങ്ങി . ഇതിനായി അവർ  7.92x57mm കാട്രിഡ്ജ്  7.92x33mm ആയി ചുരുക്കുകയും ഭാരം കുറഞ്ഞ വെടിയുണ്ട ഉപയോഗിക്കുകയും ചെയ്തു. ദൂരപരിധി ചെറുതായിരുന്നെങ്കിലും നിയന്ത്രാണാധീനമായിരുന്നു അതിന്റെ പ്രവർത്തനം. എസ്.റ്റി.ജി. 44 ആയിരുന്നു ഈ പരിഷ്കാരത്തിന്റെ ഫലം. മിക്ക ആക്രമണങ്ങളും 400 മീറ്ററിനകത്താണ് നടക്കുന്നതെന്ന് എന്നുള്ള കണ്ടെത്തൽ റഷ്യയെ ഇരുത്തി ചിന്തിപ്പിച്ചു. എസ്.റ്റി.ജി. 44-ൽ സോവിയറ്റുകാർ ആകൃഷ്ടരായി. രണ്ടാം ലോകമഹായുദ്ധത്തിന് ശേഷം എസ്.റ്റി.ജി. 44 പോലെ ഒരു തോക്ക് വികസിപ്പിക്കാനുള്ള ശ്രമമാരംഭിച്ചു.

റഷ്യൻ കരസേനയിലെ ടാങ്ക് കമാൻഡറായിരുന്ന മിഖായേൽ കലാഷ്‌നികോവ് ഇതിനുള്ള ശ്രമമാരംഭിച്ചു. 1941-ൽ നാസികൾക്കെതിരെ പടനയിച്ചുകൊണ്ടിരിക്കേ കമാൻഡറായിരുന്ന കലോനിഷ്കോവിന് മാരകമായ മുറിവ് പറ്റി. ആശുപത്രിയിൽ വെച്ച്, അന്നോളം നിർമ്മിച്ചവയിൽ വെച്ച് ഏറ്റവും മെച്ചപ്പെട്ട തോക്ക് എങ്ങനെ ഉണ്ടാക്കാം എന്ന ചിന്തയിലായി കമാൻഡർ.ചെളിയും മഞ്ഞും ഉള്ളടത്ത് ഉപയോഗിക്കാൻ പറ്റിയതായിരിക്കണം എന്നതായിരുന്നു ലക്ഷ്യം. രണ്ട് വർഷത്തിന് ശേഷം കലോനിഷ്കോവും സംഘവും തങ്ങളുടെ പുതിയ റൈഫിൾ അവതരിപ്പിച്ചു. മുപ്പത് റൗണ്ട് തിരയുപയോഗിക്കുന്ന ബ്രീച്ച് ബ്ലോക്ക് മെക്കാനിസമുള്ള ഗ്യാസ് പ്രവർത്തക തോക്കായിരുന്നു അത്. കലോനിഷ്കോവിന്റെ റൈഫിളുകൾ കൂടുതൽ മികച്ചവയാണെന്ന് തെളിയിക്കപ്പെട്ടു. എ.എ. ഡെദേവ്, എഫ്. ബൾക്കിൻ എന്നിവരുടെ മാതൃകയുമായി കലോനിഷ്കോവിന്റെ മാതൃക മത്സരിച്ചു. 1946-ൽ കലോനിഷ്‌കോവിന്റെ സഹായിയായിരുന്ന അലക്സാണ്ടർ സെത്സെവ് AK-1 ന്റെ മാതൃകയിൽ ചില മാറ്റങ്ങൾ വരുത്തുകയുണ്ടായി. എങ്കിലും കലോനിഷ്കോവിന്റെ തോക്കിന് പ്രചാരം ലഭിച്ചു. മുൻപുള്ള എല്ലാ റൈഫിൾ സാങ്കേതികതകളുടേയും മിശ്രിതമാണ് എ.കെ-47 എന്നു ചുരുക്കതിൽ പറയാം.

## സവിശേഷതകൾ
എ.കെ. ഉത്പാദിപ്പിക്കാൻ അധികം ചിലവില്ലാത്തതും മെയിൻറെൻസ് കുറവുള്ളതും ലളിതവുമായ ഒരു തോക്കാണ്.
### സോവിയറ്റ് യൂണിയന് പുറത്തുള്ള ഉത്പാദനം
[right|thumb|Polish kbk AK/pmK with Type 3A receiver. The red markings are used by the [Polish Armed Forces to mark weapons used for training.]]
[right|thumb|A [USMC|U.S. Marine fires the AK-47.]]

## വകഭേദങ്ങൾ

* **AK-47 1948–51, 7.62x39mm** – ഏറ്റവും പഴയത്, with the Type 1 stamped sheet metal receiver, ഇപ്പോൾ ദുർലഭം.
* **AK-47 1952, 7.62x39mm** – തടി കൊണ്ടുള്ള പിടിയും ഹാൻഡ്ഗാർഡും. Barrel and chamber are chrome plated to resist corrosion. ഭാരം  ആണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:അസോൾട്ട് റൈഫിളുകൾ
സിൽവെസ്റ്റർ സ്റ്റാലോൺ

**സിൽവെസ്റ്റർ ഗാർഡനെസ്സിയോ സ്റ്റാലോൺ** (ജനനം ജൂലൈ 06, 1946) റാംബോ ചലച്ചിത്ര പരമ്പരയിലൂടെ പ്രശസ്തനായ അമേരിക്കൻ ചലച്ചിത്ര നടനും സംവിധായകനും തിരകഥാകൃത്തുമാണ്. എഴുപത്-തൊണ്ണൂറ് കാലഘട്ടങ്ങളിലാണ് സ്റ്റാലോൻറെ എറ്റവും വലിയ ബോക്സ് ഓഫീസ് ഹിറ്റുകൾ പുറത്ത് വന്നത്.

## ജീവിതം
ന്യൂയോർക്ക് നഗരത്തിലാണ് സിൽവെസ്റ്റർ സ്റ്റാലോൻറെ ജനനം.,

## ചലച്ചിത്രങ്ങൾ


## ഇതും കൂടി കാണൂ
* ഫസ്റ്റ് ബ്ലഡ്
* റാംബോ: ഫസ്റ്റ് ബ്ലഡ് പാർട്ട് II
* റാംബോ III
* റോക്കി IV
## പുറം കണ്ണികൾ

* Official website
* 

## അവലംബം


വർഗ്ഗം:1946-ൽ ജനിച്ചവർ

വർഗ്ഗം:ജൂലൈ 21-ന് ജനിച്ചവർ

വർഗ്ഗം:ഹോളിവുഡ് ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ
ഖരഹരപ്രിയ

Infobox ragam
| name          = ഖരഹരപ്രിയ
| synonym       =
| image_name    =
| image_alt     =
| mela          =
| chakra        =
| type          =
| arohanam      = 
| avarohanam    = 
| jeeva         =
| chhaya        =
| nyasa         =
| vishesha      =
| equivalent    = Dorian modeKafi Thaat
| similar       =
}}

കർ‌ണാടക സംഗീതത്തിലെ ഇരുപത്തിരണ്ടാമത്തെ മേളകർ‌ത്താരാഗമാണ് **ഖരഹരപ്രിയ**. ഹരൻ എന്നാൽ ശിവൻ, പ്രിയ എന്നാൽ ഇഷ്ടപ്പെട്ടത്. ഹരപ്രിയ എന്നാണ് ഈ രാഗത്തിന്റെ ശരിയായ നാമമെന്നും 22 എന്ന സംഖ്യ ലഭിക്കാനായി ഖര എന്ന പദം കൂട്ടിച്ചേർത്തതാണെന്നും ഒരു അഭിപ്രായമുണ്ട്. എന്നാൽ ഖരഹരപ്രിയ എന്ന പദത്തിന് തന്നെ അർത്ഥം ഉണ്ട്. ഖരൻ എന്നത് ഒരു രാക്ഷസനും ഹരൻ എന്നാൽ നിഗ്രഹിക്കുന്നവൻ എന്നും അർത്ഥം കല്പിക്കുന്നു. ഹിന്ദുസ്ഥാനി സംഗീതത്തിലെ കാപിയോട് ഈ രാഗത്തിന് സാദൃശ്യമുണ്ട്.

പല സംഗീതജ്ഞരും ഖരഹരപ്രിയയിൽ കൃതികൾ രചിച്ചിട്ടുണ്ട്. ത്യാഗരാജസ്വാമികളാണ് ഖരഹരപ്രിയയിൽ കാര്യമായി മികച്ച രചനകൾക്ക് തുടക്കമിട്ടതെന്നു പറയാം, അദ്ദേഹത്തിന്റെ രചനകളിൽ പലതും വളരെ പ്രസിദ്ധവുമാണ്. മുത്തുസ്വാമി ദീക്ഷിതരും ശ്യാമശാസ്ത്രികളും ഈ രാഗത്തിൽ രചനകൾ ഒന്നും നടത്തിയിട്ടില്ല. 

## ഘടനയും ലക്ഷണവും
ആരോഹണം സ രി2 ഗ2 മ1 പ ധ2 നി2 സ

അവരോഹണം സ നി2 ധ2 പ മ1 ഗ2 രി2 സ
## ജന്യരാഗങ്ങൾ
നിരവധി ജന്യരാഗങ്ങളുള്ള ഒരു മേളകർ‌ത്താരാഗമാണ് ഖരഹരപ്രിയ. അവയിൽ ചിലത് ആഭേരി, ആഭോഗി, മദ്ധ്യമാവതി, മുഖാരി, ശിവരഞ്ജനി, ശ്രീരഞ്ജനി ഇവയാണ്.

## കൃതികൾ
രാമാ നീ സമാനമേവരു   ത്യാഗരാജസ്വാമികൾ
ചക്കനീ രാജാ മാർഗ്ഗമുലുന്ദക‌-ത്യാഗരാജ സ്വാമി 
## ചലച്ചിത്രഗാനങ്ങൾ

## അവലംബം
http://www.carnatica.net/nvr/kharahara.pdf

വിഭാഗം:മേളകർത്താരാഗങ്ങൾ
വർഗ്ഗം:ഖരഹരപ്രിയ രാഗത്തിൽ ചിട്ടപ്പെടുത്തിയ കൃതികൾ